
til formål at udbrede kendskabet til UFO’e' 
- uidentificerede flyvende objekter - ved 
publikationer, foredrag og anden udad¬ 
vendt virksomhed, samt at bidrage til op¬ 
klaringen af UFO-fænomenerne. 

SUFOI ledes af 

Forretningsudvalget samt 
Repræsentantskabet 

Forretningsudvalget består af syv medlem¬ 
mer og vælges af repræsentantskabet. For¬ 
retningsudvalget forestår den daglige ledel¬ 
se af SUFOI. 

Repræsentantskabet består af forretnings¬ 
udvalget samt 1 repræsentant fra hvert af 
de til enhver tid etablerede områder i Skan¬ 
dinavien og de nedsatte arbejdsudvalg. 

S.U.F.O.I. og „UFO-NYT" 

anerkender de tanker, som måtte fremkom¬ 
me heri, og uden at organisationen hæfter 
for de fremsatte meninger. Red. 

FORRETNINGSUDVALGET 

Formand: Flemming Ahrenkiel, Niels Bohrs Al¬ 

Masser af godt stof i 1976! 


af Ole Henningsen 

For hele tiden at holde UFO-NYTs læsere 
orienteret om, hvad der sker på UFO-fronten 
verden over, bringer vi i hvert nr. af bladet ar¬ 
tikler, der er oversat fra de bedste udenland¬ 
ske UFO-tidsskrifter. Men hvad der i 1976 
kommer til os fra udlandet, er jo svært at spå 
om. 

Men derudover har vi i SUFOI en mængde 
løbende undersøgelser af tildragelser fra ind- 
og udland, observationer, fotooptagelser osv. 
Dette indebærer naturligvis, at vi allerede på 
nuværende tidspunkt kan fortælle vore læsere, 
hvad de kan forvente at høre nærmere om i lø¬ 
bet af dette år gennem UFO-NYT. 

Fra bl. a. USA, Vesttyskland og Holland har 
vi modtaget ikke tidligere offentliggjorte UFO- 
fotos, som vi efter forskellige undersøgelser vil 
bringe frem til læsernes kendskab. Også fra 
Danmark har vi i den seneste tid modtaget for¬ 
skellige fotos af formodede UFO’er. Lige så 
snart der foreligger tilstrækkelige kendsger¬ 
ninger og data om disse billeder, vil de blive 
bragt i UFO-NYT. 

Når talen er på fotografier, så har vi tidligere 
i nr. 3/1975 på bagsiden offentliggjort et foto 
taget af en københavnsk fotograf ved Avedøre 
Holme den 3. maj 1975. Dette foto er i øjeblik¬ 
ket til undersøgelse hos professor J. Allen Hy- 
nek på hans UFO-center i USA. Professor Hy- 
nek har meddelt SUFOI, at dette foto vil blive 
undersøgt med det mest moderne fotografiske 
udstyr, som man råder over. I årets løb har 
dette foto yderligere været til undersøgelse og 
udtalelse hos adskillige hjemlige militære og 
videnskabelige instanser, og det er i øjeblikket 
ved at blive undersøgt og vurderet hos en af de 
højeste danske militære myndigheder. Resul¬ 


tatet af disse undersøgelser vil antagelig fore¬ 
ligge i løbet af de nærmeste måneder og vil så 
blive offentliggjort til vore læseres orientering. 

Både fra hjemlige og fra udenlandske UFO- 
grupper har vi i den seneste tid modtaget for¬ 
skellige mineraler til undersøgelse. Materialer, 
der stammer fra formodede landingssteder 
m.v. Sådanne fysiske beviser er jo en efter¬ 
tragtet ting, så det kan ikke undre, at vi er sær¬ 
deles spændte på resultaterne. 

Forskellige forfattere, deriblandt også Erich 
von Dåniken, har berettet om nogle stenskiver 
med en rilleskrift. Fundet skulle være gjort af 
kinesiske arkæologer for år tilbage. Den engel¬ 
ske UFO-forsker Gordon Creighton har under¬ 
søgt denne sag, ligesom SUFOI i samarbejde 
med ham har foranstaltet yderligere efter¬ 
forskning vedr. disse skiver, hvis inskriptioner 
skulle berette om landinger fra rummet. Der er 
dog forskellige uoverensstemmelser i de fore¬ 
liggende oplysninger, og alt tyder på, at en of¬ 
fentliggørelse omkring 1. april ville være mest 
passende. 

I 1952 blev et af verdens første farvefotos af 
et formodet UFO taget af en fotograf fra et 
amerikansk hangarskib under flådeøvelsen 
»Operation Mainbrace« i Atlanterhavet. Under 
denne flådeøvelse blev der berettet om mange 
UFO-observationer bl. a. i Danmark og Eng¬ 
land. SUFOI har i længere tid haft kontakt med 
den fotograf,* der tog det aktuelle foto, som al¬ 
drig tidligere har været offentliggjort. Fotogra¬ 
fen mener dog, at der er tale om intet mindre 
end et scoop, så han forlanger en aldeles ublu 
oetaling for retten til at undersøge og offentlig¬ 
gøre dette billede. Hvis lykken står os bi og 
SUFOI’s forhandlinger lykkes, vil vi bringe en 
større beretning om denne tildragelse tillige- 

med omtale af UFO-observationerne i Dan¬ 
mark og England på samme tidspunkt. 

En grønlandsk observation fra 1915 og en 
observation foretaget fra et dansk skib i indi¬ 
ske farvande i 1909 har vi forelagt forskellige 
videnskabelige institutioner for at få en nær¬ 
mere forklaring på disse fænomeners opståen. 

Bermuda-trekanten har spøgt i mange år ef¬ 
terhånden, men nu har udgivelsen af bøger om 
dette såkaldte mystiske område, hvor skibe og 
fly angives at forsvinde sporløst, taget et 
enormt opsving. Da også UFO’er kædes sam¬ 
men med disse mere eller mindre mærkelige 
forsvindingsnumre, har vi samlet materialer 
sammen, der ikke blot er »spændende og my¬ 
stisk læsning«, men også indeholder sandhe¬ 
den om flere af de »fantastiske« tildragelser. 

En af de mange såkaldte vandrehistorier om 
Månen er den om de kunstigt skabte obelisker, 
der har kunnet ses på et amerikansk måne¬ 
foto. Det er en beretning, der gentages fra bog 
til bog, uden at nogen tilsyneladende har gidet 
ulejlige sig med at kontrollere kendsgernin¬ 
gerne. Gennem længere tid har vi samlet ma¬ 
teriale sammen om denne sag både fra NASA 
og andre kilder i USA samt fra Moskva, såle¬ 
des at vi ret snart i det nye år kan videregive 
oplysningerne til læserne. 

Fra et udenlandsk astronomisk observato¬ 
rium har vi modtaget fotos af en lille mørk 
genstand, der er fotograferet med Solen som 
baggrund. Der er ikke tale om en Merkur- eller 
Venuspassage, og vi vil gerne bede vore læ¬ 
sere om hjælp i denne sag. Det vil være inter¬ 
essant at erfare, hvad der findes af beretnin¬ 
ger i den astronomiske litteratur om observa¬ 
tioner af sådanne genstande, observeret med 
Solen som baggrund. Hvis De derfor har ad¬ 
gang til forskellige former for astronomisk litte¬ 
ratur som bøger, tidsskrifter m.v., nyt eller 
gammelt, så send os venligst en fotokopi eller 
en udførlig kildehenvisning. De indhøstede er¬ 
faringer vil vi så offentliggøre her i bladet. 

Det har før været fremme, at astronauter 
havde observeret UFO’er. Ofte bar disse beret¬ 
ninger dog præg af »genfortællingens ædle 
kunst«, altså af i udpræget grad at være van¬ 
drehistorier uden det helt store reelle indhold. 

Der foreligger dog efterhånden, en heljiel 


vederhæftigt materiale om nogle af disse ob¬ 
servationer. I nogle af tilfældene er der endvi¬ 
dere taget fotografier af disse ukendte gen¬ 
stande. Fotos, som man senere har kunnet fo¬ 
retage visse beregninger på. Det bedst under¬ 
byggede af hele dette materiale vil vi på den 
ene eller anden måde forsøge at få ud til 
SUFOI’s medlemmer. 

Observationer, foretaget af så trænede ob¬ 
servatører som astronauter, er vigtige og vil 
være vægtige indlæg i debatten om UFO’erne. 

Dette var i spredt fægtning nogle af de ting, 
som vi i SUFOI har arbejdet med i nogen tid, 
og som nu er så langt fremme, at vi kan få re¬ 
sultatet ud til vor hastigt voksende læserskare i 
løbet af i år. Udover dette kommer der så na¬ 
turligvis det nyeste fra vore kontakter rundt 
omkring på Jorden. 

Og det begynder helt godt i dette nye år. 

I skrivende stund befinder SUFOI’s sekre¬ 
tær, Karen Margrethe Linneballe, sig sammen 
med sin mand i Bruxelles i Belgien for at re¬ 
præsentere SUFOI på »EXPOVNI 76«. Et stort 
foredrags- og udstillingsarrangement, stablet 
på benene af Centralisation Mondiale Re- 
cherches U F.O. - O.V.N.I. - S.V. 

Åbningen af dette store internationale arran¬ 
gement overværes af to belgiske ministre, og 
blandt deltagerlandene er bl. a. Belgien, Hol¬ 
land, Luxembourg, Danmark, Vesttyskland, 
Frankrig, Spanien, Portugal, Schweiz, Argen¬ 
tina, USA, England. Blandt foredragsholdere 
er navne som f. eks. Claude Poher, Plantier, 
Aime Michel, Charles Garreau, Georges Eme- 
negger m. fl. 

Så allerede fra starten er der lagt op til et 
godt nytår for alle os UFO-interesserede. 

Ole Henningsen, 
SUFOI’s Efterforskningsafdeling 


Støt den seriøse 
UFO-forskning 

- skaf abonnenter 
på UFO-NYT 

UFOLOGI 

kontra 

METEOROLOGI 

af Henrik Henriksen 
og Johnny Book. 


Danmark har inden for de sidste tre år, dog 
særlig i 1975, haft meget usædvanlige vejrfor¬ 
hold, som de fleste nok ikke har kunnet undgå 
at bemærke. Vi har således haft den varmeste 
sommer i 200 år. Der blev bl. a. målt rekord¬ 
temperatur på ca. 36 grader i Holstebro. En 
anden bemærkelsesværdig ting er, at vinden 
har en tendens til at være mere østlig end den 
har været tidligere. De meget strenge vintre er 
også forbi, hvilket vi tydeligt har set inden for 
de sidste par år. 

Hvad er så årsagen til dette? Der kan være 
mange årsager, men en af de teorier, mange 
hælder til, er, at det er den stadig stigende for¬ 
urening, som til stadighed bliver en større og 
større trussel for menneskeheden. Det må 
være sikkert, at den konstant stigende ophob¬ 
ning af forskellige kemiske stoffer i atmosfæ¬ 
ren må have en mere eller mindre stærk indfly¬ 
delse på vor planets økologiske balance. 

Sideløbende med disse ret besynderlige æn¬ 
dringer i klimaet kunne det måske være inter¬ 
essant at drage nogle paralleller med det 
store opsving i antallet af UFO-observationer 
inden for det sidste års tid. Kunne det tænkes, 
at de større og større ændringer i vejret og i 
det hele taget i ændringen af hele Jordens 


økologiske balance har vækket UFO’ernes in¬ 
teresse for Jorden i særdeleshed? 

Om de mange UFO-observationer i år har 
forbindelse med det fine vejr vi har haft, er na¬ 
turligvis umuligt at afgøre, men meget kunne 
godt tyde på, at der alligevel er en vis forbin¬ 
delse mellem disse ting. Det er nok muligt, 
at UFO’erne, hvis de virkelig styres af intelli- 
gensvæsener, kunne have været interesseret i 
at udforske netop denne usædvanlige vejrsi¬ 
tuation, ligesom vi også udforsker forskellige 
usædvanlige forhold i universet omkring os. 
Der har jo som bekendt været afholdt en stor 
kongres i England, hvor flere meteorologer fra 
flere forskellige lande, deriblandt Danmark, 
har diskuteret den store vejrændring, som sy¬ 
nes at komme inden for de nærmeste år, og 
om der er tale om en klimaændring. Spørgs¬ 
målet er så, om UFO’erne er interesseret i at 
studere dette særlige forhold? Man ved, at der 
findes mange meteorologiske fænomener som 
man kan tage fejl af. En af de ting, som man er 
meget interesseret i, er de såkaldte »»kuglelyn««, 
som observeres som ildkugler, der flyver rundt 
og opfører sig højst besynderligt. Man ved i dag 
ikke hvad kuglelyn er, selv om der er opstillet 
forskellige teorier herom. Det er nok givet, at 
det i en del af de UFO-observationer, hvor der 
beskrives kugler, kan dreje sig om kuglelyn. 
Det gælder de observationer, hvor der rappor¬ 
teres om runde kugler, men naturligvis kan det 
også være andre fænomener. Man mener 
nemlig også, at kuglelyn kan forekomme selv i 
helt klart vejr. Naturligvis forekommer disse 
kuglelyn også i tordenvejr. 

Der er nok heller ingen tvivl om, at den store 
arbejdsløshed har gjort sit til, at flere folk har 
haft den fornødne tid til at være mere ude i na¬ 
turen og derfor har haft større muligheder for 
at se UFO’er. De varme dage og aftener har 
trukket folk ud i de milde sommeraftener. Avi¬ 
serne har også skrevet meget om UFO’erne, 

hvilket nok har betydet, at folk har været mere 
opmærksomme og kigget efter på himlen. 

En mærkelig ting er, at der i Holstebro er set 
særlig mange UFO’er i varmeperioden. Det var 
netop dér, der måltes rekordtemperatur. Med 
andre ord, har UFO’erne været interesseret i at 
studere netop denne usædvanlige vejrsitua¬ 
tion? Således bragte vi i UFO-NYT nr. 5/75 
nogle rapporter fra området ved Holstebro, 
hvor bl. a. flere politibetjente observerede 
UFO’er sammen med en mængde andre vid¬ 
ner. Man må spørge sig selv, om UFO’erne har 
været sjældne vejrfænomener, eller om det 
store antal observationer i år skyldes den 
enormt store sigtbarhed vi har haft på grund af 
det meget fine og klare vejr. Vi ufologer har 
svært ved at sige, hvad den store UFO-bølge i 
år skyldes. Det er givet, at der nok er mange 
mennesker, som har taget fejl af kendte fæno¬ 
mener som fly, balloner, meteorer, satellitter 
m. v. 

I øvrigt kan det oplyses at flere og flere fly er 
begyndt at benytte meget skarpe hvide blink¬ 
lys i stedet for de sædvanlige røde blinklys. Det 
er meningen, at man efterhånden helt vil 
overgå til denne type lys. 

Der er som bekendt også stor forskel på, 
hvordan folk opfatter et bestemt fænomen. Det 
så vi tydeligt under observationen den 25. april 
1975. Alle troede de så UFO’er, men det var 
desværre et meteor. 

På mange af de indkomne UFO- 
spørgeskemaer til SUFOI’s Rapportcentral kan 
vi se tegninger af fine UFO’er, som i virkelighe¬ 
den var meteorer. Hvad grunden er til, at så 
mange har opfattet dette fænomen som et 
UFO, er umuligt at afgøre. Vi kan se, at der kan 
ske store forvrængninger i folks beskrivelser af 
det objekt som de har set. Derfor er det af stor 
betydning, at man gør sig klart hvad det er 
man ser, og at man så kun beskriver det man 
virkelig har set og passer på, at fantasien ikke 
løber af med en. 

Man har også hørt om, at nogle kan se eller 
høreting under en observation, som andre vid¬ 
ner til den samme observation ikke har kunnet 
opfatte. 

Vi må jo blot håbe på at UFO-problemet vil 
blive løst inden for en ikke alt for fjern fremtid. 
SUFOI gør i hvert fald alt hvad der er muligt 
med den nuværende arbejdsform og de tilste¬ 
deværende midler. 


Hvor langt har De 
til Odense? 

Mødet i Fyns Forsamlingshus 
den 13. februar er nok værd 
at køre et stykke vej efter! 

Se omtalen på side 43 


Abonnement 
på UFO-NYT 1976 

SUFOI’s »kuvert-service«. For en mer¬ 
pris af kr. 10,- for hele året 
bliver UFO-NYT 1976 sendt direkte 
fra ekspeditionen til Dem. 

Se omtalen i UFO-NYT nr. 6, 75 
på side 237. 

I »åben« forsendelse er 
prisen for årgang 1976 
kun kr. 55,- 


SUFOI 

LOLLAND-FALSTER 

Medlemsmøder i forårssæsonen 1976: 
Tirsdagene (undskyld, vi skrev forkert 
i sidste nummer) 

10. februar 
9. marts 
6. april 

alle aftener kl. 19,30. Alle er velkomne 
- til film, lysbilleder og diskussioner. 

Ole Henningsen, Duegård, 

Nakskovvej 5, 4920 søllested. 
Telefon (03) 94 11 69 


6 UFO-NYT 1-76 







OBSERVATIONER 






Bersærkergang - en UFO naut-beretning 

af Berthold E. Schwarz, M.D. 

2. del. 


Vore læsere vil nok have bemærket, at vi med denne artikel, hvis 1. del 
vi bragte i UFO-NYT nr. 6/75, side 234-240, har vovet os noget længere 
ud på »det dybe vand«, end vi plejer. Det er nu ikke, fordi vi er be¬ 
gyndt på en bersærkergang i SUFOI; men vi har gerne villet vise, 
hvilke tanker (og vilde fantasier?) man møder i visse kredse Verden 
over. Vi bringer den også for at lægge op til en debat, og vi modtager 
meget gerne kommentarer! 

red. 


Diskussion af tilfældet, fortsat . . . 

Stephens akutte tågetilstand med galskab er 
tilsyneladende noget usædvanligt for ham. En 
undersøgelse af hans tidligere liv afslørede in¬ 
tet tegn på nogen tidligere lignende åndsfra¬ 
værende, desorienteret opførsel, helle' in¬ 
gen karaktertræk som at gå i søvne, tale i 
søvne, besvime, hukommelsestab, trance¬ 
lignende tilstande osv. Endvidere er der ingen 
forhistorie om krampelignende forstyrrelser, 
hjerneskade eller sygdom, der kunne forår¬ 
sage midlertidige hjerneanfald eller au¬ 
tomatisme analogt med Stephens reaktion 
mod væsenerne. Disse oplysninger, der stam¬ 
mer fra Stephen, hans forældre, naboer og 
mange læger, viser, at tågetilstanden var en 
særlig reaktion på oplevelsen med UFO- 
væsenerne - en enestående, bemærkelses¬ 
værdig hændelse i Stephens liv. Under samta¬ 
lerne kunne Stephen ikke huske, hvad der var 
sket i tågetilstanden. 


At være gårdejer og minearbejder er risi¬ 
kable beskæftigelser. Mens Stephen arbej¬ 
dede i minerne, var han kommet til skade, her¬ 
under en nylig påstået læsion i højre øje, brud 
og forstuvninger i venstre ankel. For tre år si¬ 
den fik han en alvorlig rygskade. Han havde 
imidlertid ingen varige handicap, og han fik al¬ 
drig stillet diagnosen »tilbøjelig til uheld«. 
Stephen huskede, hvordan lægen, efter ryg¬ 
skaden, fortalte ham, at han ikke ville blive så 
gammel. Denne dystre prognose må have for¬ 
uroliget Stephen og, parret med andre hæn¬ 
delser i hans tidligere liv, gjort ham ret udsat 
for at blive (som en læge skrev) »skræmt til dø¬ 
de«. Ikke desto mindre arbejdede han hårdt 
uden at have haft tilfælde med tågetilstand el¬ 
ler psykose. 

Det kan formodes, at forskrækkelsen og 
rædslen, fremkaldt af UFO-landingen og væ¬ 
senerne, næsten gjorde Stephen sindsforstyr¬ 
ret - også fordi et af væsenerne ikke blev 
dræbt af de skud, der blev affyret på nær af- 

stand. Tågetilstanden blev fremskyndet, da stu¬ 
diegruppen var med Stephen på stedet og ca. 
på det tidspunkt, hvor stanken pludselig frem¬ 
kom. Stanken kunne muligvis ubevidst være 
blevet opdaget af Stephen og de andre før tå¬ 
getilstanden, men det var mens og efter han fik 
bersærkergang, at den blev bemærket. På det 
tidspunkt gik pludselig alle de frembrusende 
aspekter af fare op for ham, og han blev over¬ 
vældet af angst. Han gled ind i en tågetilstand 
og opførte sig meget voldsomt, indtil han faldt 
sammen med ansigtet nedad på jorden, der 
var overstrøet med gødning. 

Under denne del af den psykiatriske samtale 
vaklede Stephen farligt mellem varierende sta¬ 
der af trancetilstand og måtte ofte bringes til¬ 
bage til bevidsthed, mens han gav os flere de¬ 
taljer. »Var det en drøm? Jeg hørte en græ¬ 
dende lyd. Jeg kunne se en mand i en sort 
kåbe, og han bar et segl. Bag denne mand var 
der ild, og foran ham var der en kraft, og i 
denne kraft var væsenerne. De råbte: »Step¬ 
hen, Stephen!« Det ene lo. Det var en plagende 
latter, som gjorde mig vred. Mine hænder var 
hårdt knyttet sammen. Bag os var der et stort 
lys. I dette lys fortalte noget mig, at jeg skulle gå 
fremad. »Gå fremad. Kom!« Det irriterede mig. 
Jeg kunne se mig selv som skør, som en mand 
så stærk, at jeg ikke var bange for noget. Væ¬ 
senerne blev ved med at kalde på mig, og lyset 
blev ved med at sige: »Gå, min søn, du kan 
ikke blive skadet.« Jeg tænker på et får, der 
kalder på sine små lam. Idet jeg gik hen mod 
skovbrynet, blev væsenerne ved med at klage. 
Jeg så på dem, og det eneste, jeg kunne tænke 
på, var døden og den ansigtsløse skikkelse i 
den sorte kåbe, som kommanderede dem til at 
dræbe mig - det var had ... et had mod alting. 
Jeg vidste, at disse væsener kom fra denne 
kraft; og hvis de gik ind i lyset, ville de blive 
tilintetgjort. Spændingen var så frygtelig, at jeg 
besvimede. Så hørte jeg: »Han er her - Han er 
her«. Men hvem er Han? En eller anden forvir¬ 
rede mig. Mine hænder og ankler smertede. 
En eller anden fortalte mig, at disse folk vil 
tilintetgøre sig selv. Jeg blev ved at se årstallet 
1976 - 1976. Det sprang ud af min mund: »Hvis 
disse folk ikke retter sig, vil hele verden bræn¬ 
de.«« 

Da Stephen blev spurgt om sin mening om, 
hvad der skete, og hvorfor han, en farmer og 


kulminearbejder fra Pennsylvania, var blevet 
udvalgt til denne oplevelse, svarede han: »Jeg 
bor i helvede nu. Hvad jeg fortæller jer, er sket 
før. Det er sådan, Jorden blev ødelagt. Meget 
snart vil denne verden være væk. Nogen må 
hellere finde ud af det inden længe, ellers vil 
verden være væk. Vi er ved at ødelægge ver¬ 
den. Hvad er ilden? Det, der vil ske, er brand. 
Er der nogen smartere end os, som driller os, 
som lægger et puslespil for os? Det lyder 
dumt, men det ser ud til, at jeg må fortælle det 
til De forenede Staters præsident, fordi andre 
må have det at vide. Det ser ud til, at andre 
også får det fortalt på samme tid, men de vil 
ikke gøre det. De er bange. Jeg ved ikke, hvad 
der skete på marken, eller hvad de fyre fortalte 
Dem, men jeg følte mig som et dyr. Hvis De 
kunne finde en, som ville tro mig - der er ikke 
længe til 1976. Jeg tror ikke, Amerika vil eksi¬ 
stere til sin 200-årsdag, for det er også kom¬ 
met til mig. Og verden vil forsvinde. Mennesket 
vil ødelægge sig selv.« 

Kan den sandfærdigste forklaring på Step¬ 
hens tågetilstand findes i hans livs psyko¬ 
dynamik? Stephen er den ældste af tre sø¬ 
skende, den yngste er 10 år. Livet har altid be¬ 
tydet hård kamp for at overleve. Han erklærer, 
at han siden 10-års alderen har passet gården 
næsten alene (hans far var ikke hjemme, da 
han kørte lastbil). I tilgift til alle disse sysler 
havde Stephen sit skolearbejde. Han var også 
ofte indblandet i slagsmål. Han huskede, at 
han engang bankede en bølle så voldsomt, at 
denne ikke kunne gå i skole i tre uger. t_;, di 
hans få glæder i mellemskolen var at være den 
hårdeste tackler på fodboldholdet; på den tid 
var han 189 cm høj og vejede 115 kg. 

Stephen fortalte sin historie på en alvorlig og 
trist måde. Der har ikke været megen morskab 
i hans liv. For eksempel er hans tidligste minde 
om moderen, da han var i pubertetsalderen, 
og hun ventede hans yngste bror. Som kom¬ 
mentar til hans ønske om at blive dyrlæge 
sagde han, at det kun var på grund af de 
penge, han kunne tjene, og at det ikke havde 
noget at gøre med humanitære aspekter. Han 
beskrev sin far som værende en temmelig bru¬ 
tal mand, slem til pludselige vredesudbrud. 
Faderen gav Stephen tilnavnet >>Køter«. Step¬ 
hen blev ofte straffet, når faderen var vred på 

de yngre børn, og afstraffelsen var hurtig og 
streng: han blev slået på munden og banket. 
Moderen blandede sig aldrig i det. Stephen 
huskede også, at faderen fortalte, hvordan 
bedstefaderen blev banket og såret af Mafiaen 
og måtte gemme sig af frygt for sit liv. Vold 
blev en vigtig del af Stephens liv. Han kunne 
huske engang, han kørte gennem en by og så 
en gadekamp. Han standsede bilen, hoppede 
ud og begyndte at slå. Han sagde, at de kæm¬ 
pende var overraskede over, at han, en frem¬ 
med, ville udsætte sig for en sådan risiko. Med 
nogen velbehag huskede han en episode, hvor 
en ældre nabo kom med (nedsættende) be¬ 
mærkninger om Stephens veninde (som se¬ 
nere blev hans kone). Da manden kom ind i 
huset og gjorde skade for 1700 dollars, greb 
Stephen som en sidste udvej, fordi han vidste, 
det ville vare noget, inden politiet ankom, sin 
riffel og planlagde udførligt at skyde manden i 
benet og til sidst dræbe ham. Tragedien blev 
med nød og næppe undgået med statspolitiets 
ankomst i rette tid. Hans livs ambition om at 
komme ind ved militæret blev ikke opfyldt på 
grund af en skade i det højre ben. Stephen op- 
summerede sit liv ved at sige: »Alt, hvad jeg 
forsøgte, endte aldrig rigtigt.« 

Stephen forkom velbegavet. Skønt han ikke 
var meget belæst og sjældent gik videre end til 
Pennsylvania »Landbrugstidsskrift«, kunne 
han klart beskrive forskellige oplevelser i sit liv, 
og hans beretninger var velgennemtænkte og 
sammenhængende. Han havde ingen tidligere 
voldsom interesse i UFO-er, intet formodet 
monstrum-kendskab, så ikke skrækfilm eller 
sådan noget. Han tilhørte den romersk¬ 
katolske kirke, men var tilsyneladende ikke 
særlig gudfrygtig. Hans kone er protestant. 
Hans far er af polsk afstamning og hans mor 
halvt engelsk-skotsk-irsk og halvt fransk. 
Stephen havde ingen tidligere interesse i reli¬ 
gion, profetier, varulve, det okkulte eller nogen 
esoteriske filosofier. For ham var livet hårdt og 
realistisk. 

En gådefuld oplevelse hændte ca. 5-6 uger 
før den påståede UFOnaut episode, kort efter, 
at Stephen og hans kone var flyttet ind i deres 
lejlighed og havde fået installeret telefon med 
hemmeligt nummer. De fik et mærkeligt op¬ 
kald, hvor en mandsstemme fortalte Stephen, 
at han ville blive dræbt, hvis han ikke var ude 


af byen inden, en uge. Denne trussel blev ikke 
taget ligegyldigt. Kort efter denne hændelse, 
fortalte han også, blev starterledningerne på 
hans bil trukket ud. Han kunne ikke forklare 
nogen af disse oplevelser. De nævnes i denne 
rapport på grund af det tilbagevendende volds¬ 
tema i en stor del af hans liv og selvfølgelig 
på grund af den voldsomme hændelse, der her 
undersøges. 

Måske gav disse forskellige baggrundsfak¬ 
torer Stephen rigelig grund til voldsom hand¬ 
ling som et middel til at klare ellers overvæl¬ 
dende situationer. Således var det intet under, 
at Stephen, som sædvanligvis kunne klare sig 
ved hjælp af muskelkraft (hvis andet glippede) 
blev rædselsslagen over væsenerne, da de 
ikke bukkede under for hans skud. Under så¬ 
danne omstændigheder er det ikke usædvan¬ 
ligt, at psykiske hæmningsmekanismer - un¬ 
dertrykkelse og fortrængning - bryder fuld¬ 
stændigt sammen, at patienten mister kontak¬ 
ten med virkeligheden, og at psykose eller tå- 
getilstand bliver resultatet. Ydermere er det 
ikke usædvanligt at patienten ved sådanne lej¬ 
ligheder går tilbage til et tidligere udviklingstrin 
via en mekanisme af fjendtlig identifikation 
med angriberen - og at han antager angribe¬ 
rens holdning og karakteristika. På denne 
måde forsvarer den, som blev skrækslagen af 
traumet (eller hvad der associativt mindede 
ham om det, eller hvad der fremskyndede det 
oprindelige trauma) sig mod sin egen æng¬ 
stelse og frygt, og måske i Stephens tilfælde - 
da han ikke selv kan komme til at slå ihjel - 
hans frygt for at blive dræbt til gengæld: »Jeg 
går ind i den skov for at dræbe dem eller de 
dræber mig.« Dette kunne have forklaret hans 
tågetilstand, da tilsynekomsten af væsenerne, 
der nærmede sig, var umiddelbart forestående 
- enten virkelig eller i hans fantasi. Stephen 
mistede herredømmet og blev revet med af sin 
underbevidsthed og efterlignede, hvad han 
havde set væsenerne gøre: han knurrede, 
flåede med sine udstrakte hænder, og foretog 
voldsomme piskende bevægelser, som slog 
en af undersøgerne og faderen i gulvet og kul¬ 
minerede med Stephens sammenbrud. Spæn¬ 
dingen over, hvad der var sket, og som blev 
genoplevet, da studiegruppen ankom, blev 
presset til bristepunktet ved fremkomsten af 
stanken, som måske bebudede væsenernes 

Bob McCurry’s gengivelser af væsener, som 
efter sigende er blevet set i: 

Figur a: Lat robe, Pennsylvania, august 1973. 
Figur b: Beech Hiils, 23. august 1973. 

Figur c: Luscon, 26. august 1973. 


mulige genkomst. Det var mere end Stephen 
kunne klare. 

Efter studiegruppemedlemmernes opfat¬ 
telse kan tågetilstanden (som det lyder på bån¬ 
dene) have været i overensstemmelse med 
Stephens forvandling eller besættelse af væs¬ 
nerne. Denne mulighed er i høj grad spekula¬ 
tiv; det kan hverken bevises eller modbevises. 
Hans levende »besættelse« af væsenerne lig¬ 
nede også en dramatisk seance-situation, i 
hvilken mediet, der henfalder i trance, antager 
den afdødes påståede personlighed, udtryk, 
stemme og så videre. I sådanne situationer 
er der imidlertid andre elementer der spiller 
ind, såsom skuespilkunst, der skyldes små 
ubevidste tegn eller muligvis telepati fra de le¬ 
vende, eller for den sags skyld ulegemlige væ¬ 
sener. Det er af interesse, at disse skabninger, 
såvel som studiegruppens og tegnerens re¬ 
konstruerede tegninger af andre tilfælde med 

væsner, der er blevet undersøgt af UFO- 
gruppen (se figur a, b og c med studiegrup¬ 
pens tegner, Bob McCurry’s, rekonstruktioner 
af væsener, der er observeret i en nærliggende 
kommune) kan have nogen lighed med middel¬ 
alderlige malerier af varulve 10 ). Kunne myten 
om varulven 11 ), som den overlever i dag i 
drømme og tilknyttede psi-fænomener (over¬ 
sanselige), have et kim af sandhed i fortidige 
og glemte tilfælde med UFO-væsener? Hvis 
tiden blev sat fire århundreder tilbage, ville 
Stephen så blive diagnosticeret som lidende 
af lycanthropi? (den mentale lidelse, atet men¬ 
neske indbilder sig at være en ulv.) UFO-NYT 
red.) 12 ) 

Der er et psi-element i mange UFO- 
observationer. Stephens oplevelse har så 
mange bizarre aspekter, såsom UFO-lys, der 
kommer og går uden at nogen kilde klart kan 
skelnes; væsnernes underlige tilsynekomst og 
forsvinden med minimale tegn på deres ved¬ 
varende eksistens, så man undrer sig over, om 
den fælles kraft i alle disse hændelser var en 
UFO-fremkaldt psi-effekt, og om denne på¬ 
virkning på en eller anden måde, enten uaf¬ 
hængigt eller i forbindelse med psykopatologi, 
kunne have påvirket forandringerne hos Step¬ 
hen og forklaret hans tågetilstand. Kunne 
UFO-et og væsnerne have materialiseret eller 
dematerialiseret sig til andre dimensioner? 
Hvordan kan man bevise dette? Hvilke forkla¬ 
ringer er der? Hvis materialisation er mulig, 
kan det forklare mange mærkelige hændelser, 
og det ville ikke være usædvanligt at vente sig 
mange vilde og uhørte science-fiction- 
lignende og alligevel »virkelige« effekter. 

For eksempel beskrev Pierre van Paassen 
(journalisten) hvordan hans tyske hyrdehunde 
kæmpede vildt med en sort poltergejst hund, 
indtil den ene hyrdehund faldt død om. 13 ) Hvis 
det skete, hvorfor kunne det så ikke være mu¬ 
ligt med UFO-tilknyttede væsener? Faktisk har 
Stan Gordon og studiegruppen i deres kartote¬ 
ker oplevelser, hvor væsener kan have dræbt 
kyllinger, revet bagpartiet af en St. Bernhards- 
hund og flået et kæledyrs hals. Hvis disse 
hændelser er projiceret (materialiseret?) af en 
sådan ukendt kraft - invasioner fra andre vir¬ 
keligheder - kunne tilsynekomsten af væs¬ 
nerne med UFO-et ikke have været bedre ud¬ 
tænkt til at vække rædsel, ej heller kunne de 
have valgt et mere egnet emne end Stephen 


som deres Frankenstein*) til at frembringe et 
mere forudsigeligt resultat. Skønt et af væs¬ 
nerne blev skudt, brød det ikke sammen, og 
der var intet håndgribeligt bevis på dets eksi¬ 
stens eller sår. Ulig de relativt sjældne ek¬ 
sempler med væsener, der lemlæster andre 
dyr, har studiegruppen ingen eksempler på, at 
mennesker er blevet såret. Måske ligner dette 
uforklarlige faktum de sælsomme hændelser, 
hvor det polske medium Kluski, under gode 
betingelser og med trænede observatører, 
materialiserede, påstås det, en stor rovfugl, en 
løve og en menneskeabe. Ligesom UFO- 
væsenerne havde disse hændelser også til¬ 
knyttede dunste, og på intet tidspunkt genere¬ 
de de nogen af dem, der var til stede ved 
seancerne 14 ). 

Den sensationelle, bizarre og eventuelt far¬ 
lige betydning af sagerne med UFOnauter, 
som i dette tilfælde, gør det bydende nødven¬ 
digt at der udvises den største omhu og an¬ 
svarsbevidsthed, når man samler og rappor¬ 
terer data. 

Omhyggelig analyse af enhver beretning 
som Stephens er tvingende nødvendig for at 
fastslå, om der er en holdbar årsag- 
/virkningssammenhæng, eller om det er et til¬ 
fælde, et hidtil ukendt udtryk for snirklet psy¬ 
kopatologi, eller en hensigt fra »UFO-kraften«, 
som man ikke er opmærksom på eller ude af 
stand til at forstå på dette tidspunkt. 

Det idémæssige indhold i advarslerne under 
tågetilstanden ligner mange rapporterede spå¬ 
domme fra kontaktpersoner og kan, i Step¬ 
hens tilfælde i det mindste, betragtes som en 
del af hans psykodynamiske make-up. Det er 
mere sandsynligt, at idéerne, som tilsynela¬ 
dende kom fra Manden i Sort med leen, faktisk 
kom fra Stephen selv, da han blev konfronteret 
med den alvorlige trussel, liv-død, snarere end 
at de blev indpodet andre steder fra (UFO, 
osv.) I dette tilfælde er der tegn på det første 
og ikke meget på det sidste, andet end en lig¬ 
hed med de ofte gentagne dystre kontakt¬ 
personspådomme, som bemærket af Keel 15 ). 
Alle disse tilfælde med formodet profeti og an- 


*) Det må her bemærkes, at Frankenstein i gy¬ 
serromanen ikke - som mange tror - er et 
uhyre, men derimod videnskabsmanden, 
der skabte det. - UFO-NYT red. 

dre psi-fænomener kan med udbytte studeres 
af en psykiater i psi og psykopatologi. 

Tågetilstandsspådommen kan være en kar- 
rikatur eller projektion af Stephens ambivalens 
(had/kærlighed) overfor sin far og af hans 
ufortøvede indblanding i mange slagsmål med 
sejr eller nederlag, liv eller død på spil. Skil¬ 
dringen af godt og ondt trådte på dramatisk vis 
stærkt frem i denne grusomme hændelse. Det 
var, hvad Stephen så og hørte - ingen andre. 
Gruppen sloges med, delte og led af reaktio¬ 
ner på rædsel; derfor er det sandsynligt, at 
Stephens kosmiske dommedagsprofeti og 
frelse var en projektion af hans egen rædsel 
det øjeblik og fra tidligere følelsesbetonede 
oplevelser. Dette er mere sandsynligt, end den 
ubeviselige antagelse, at det havde direkte for¬ 
bindelse med en ukendt kraft, der var knyttet 
til UFO-erne og væsnerne. Men hvem ved? 
Den sidste mulighed kan ikke fuldstændigt be¬ 
nægtes, når man tænker på de mange doku¬ 
menterede UFO-psi-tilfælde i verdenslitte¬ 
raturen. 

Måske svarer godtagelsen af denne anta¬ 
gelse til det ræsonnement, der går ind for ET- 
hypotesen, nemlig, at da fænomenet ikke kan 
forklares ved nogen kendt teknologi på plane¬ 
ten Jorden, må det komme fra en anden pla¬ 
net. Denne indstilling synes at lade de store og 
uigennemtrængelige muligheder for psi ude af 
betragtning. Det er analogt med det besnæ¬ 
rende, men forkert udlagte ræsonnement, som 
psykiateren af og til benytter i sine konsultatio¬ 
ner; for eksempel antages det fejlagtigt, at 
fordi der ikke er nogen »organisk« grund, 
såsom fysiske tegn, der omfatter patientens 
hjertekarsystem osv., så må årsagen være fø¬ 
lelsesmæssig. Psykiateren stiller ikke en diag¬ 
nose på noget negativt eller fravær af bevis. 
Han må have en plausibel række fakta, hæn¬ 
delser, reaktionsmønstre osv. ET versus UT - 
hvem ved? 

Denne sag er kun en af mange, som Stan 
Gordon og Westmoreland Amts Studiegruppe 
har dokumenteret. Man kunne nok tage flere 
forskellige spændende aspekter op til overve¬ 
jelse, men lad det være nok at sige, at denne 
sag viser (1.) den her og nu uudtaltefarefor de 
vidner, som er involveret i en sådan oplevelse, 
(2.) måske meget mere farerne for dem som 
undersøger sådanne folk, (3.)det udfordrende 


behov for parallelle, psykiatriske undersøgel¬ 
ser, og (4.) et presserende behov for en dristig, 
men ansvarsfuld stilling til at finde ud af alt, 
hvad vi kan, om UFO/væsen-sammenhænge. 

UFO over atomkraftværk 

To veteraner inden for politiet - begge med tusindvis af flyvetimer bag sig i 
forsvaret - fortæller, at de observerede et skinnende, rugby-boldformet UFO 
svæve over en atomkraftstation i Maine, USA. Mens de forbløffede betjente 
holdt øje med det gennem en kikkert, skete følgende: 


Objektet hang ubevægeligt ca. 350 me¬ 
ter over kraftstationen - og fbr så plud¬ 
selig lige opad til ca. 4500 meters højde, 
det begyndte at lyse i skinnende farver 
og strøg derefter i en stor bue fra nord 
til syd; det udsendte to mindre UFO’er, 
som fulgte efter »moderskibet« i et par 
minutter, før det igen vendte tilbage til 
det. Derefter accelererede UFO’et vold¬ 
somt opefter... og forsvandt. 

»Det var fantastisk . . . simpelthen 
utroligt,« fortalte betjent William Medary 
fra Cumberland County’s politi. »Det var 
ikke et fartøj her fra Jorden - det er jeg 
helt overbevist om.« 

Det uforglemmelige tilfælde fandt 
sted den 24. september 1974 ved 21- 
tiden nær Brunswick. Betjentene Me¬ 
dary og Walther Butcher patruljerede i 
et tyndtbefolket område på Bailey Is¬ 
land, lige over for Wiscasset Atomkraft¬ 
værk - et af statens største kraftcentre. 

»Walter så tingesten først. Den hang 
der bare ubevægelig. Vi iagttog den i 
adskillige minutter, og så pludseligt 
steg den lodret op, uden en lyd, men 
med fabelagtig hastighed - op til ca. 
4500 m’s højde.« Medary og Butcher 
iagttog UFO’et gennem en kraftig kik¬ 


kert. »Da den nåede højest op, be¬ 
gyndte et rødt lys at gløde midt på ob¬ 
jektet. De grønlige lys ved enden af ob¬ 
jektet begyndte at pulsere. Det var for¬ 
met som en rugby-bold og havde et me¬ 
tallisk udseende,« fortalte Medary. 

»Det må have været på størrelse med 
en jumbo-jet - eller endda endnu stør¬ 
re,« erindrede Butcher, »jeg kunne ikke 
tro mine egne øjne, men jeg tror på det 
nu.« Medens de to betjente trylle- 
bundne iagttog fænomenet, syntes to 
mindre lys at frigøre sig fra det store ob¬ 
jekt. Objektet foretog et stort sving i en 
bue hen over den klare nattehimmel 
med de to små lys efter sig. »Derefter så 
jeg tydeligt de to små objekter entre til¬ 
bage i det store. Derefter strøg tinge¬ 
sten lodret tilvejrs og forsvandt af sy¬ 
ne.« 

Betjentene kontaktede via radio poli¬ 
tiet i Brunswick, hvor Harold Page hur¬ 
tigt kontaktede Brunswick’s Flåde- 
luftbase og bad om et radarcheck på 
det pågældende område. Intet viste sig 
imidlertid på radaren. 

Kilde: The National Enquirer 8/7-75 

/FI.A. 

UFO-aktivitet 

i Danmark 


Februar 1947: Observatøren, som dengang var 
39 år, kommer en februar morgen kl. 06.10 kø¬ 
rende i nærh. af Tune landbrugsskole (2630 
Tåstrup) mod syd med sin mælkevogn for¬ 
spændt to heste. Pludselig dukkede et objekt 
op i østlig retning og passerede syd om køre¬ 
tøjet med kurs mod vest i ca. 100 meters højde 
og i en tilsvarende afstand. Observatøren, som 
stod på sit åbne køretøj, beretter: 

Hestene blev meget forskrækkede, og de 
standsede op med et ryk. Da objektet passe¬ 
rede, bemærkede observatøren, at der på den 
forreste del af det skiveformede objekt (di¬ 
skos) var et rundt vindue, bag hvilket han så en 
person med hjælm på hovedet. 

Objektets farve beskrives som mat søgrønt, 
og dets spidse hale, som fulgte objektet, lyste i 
alle regnbuens farver. Fra objektet hørtes en 
stærk susen eller fløjtende lyd. Objektet for¬ 
svandt bag den vestlige horisont. Observatio¬ 
nen varede kun i få sekunder. Da observatøren 
efter nogle få kilometers kørsel nåede frem til 
Tune Mejeri, erfarede han, at det personale, 
som var ved at læsse mælkejunger, havde ob¬ 
serveret objektet i den retning, hvor han kom 
fra. Næste dag læste han i aviserne om en 
UFO-observation i Kastrup, hvor et objekt med 
stor hastighed havde passeret fra øst mod 
vest, umiddelbart før hans egen observation. 
Selv underrettede han ikke aviserne om sin 
oplevelse. Først da han i sommeren 1975 læste 
en udtalelse om, at UFO’erne kun var plasma¬ 
fænomener, fandt han det betimeligt at under¬ 
rette UFO-rapportcentralen. 

Vejrforhold: klart, vindstille og mørkt. 

E.S.: Skulle nogle af vore læsere være i besid¬ 
delse af avisudklip om UFO’er i 1947, specielt 
omkring februar måned, vil vi være meget tak¬ 
nemmelige for at høre, om der findes noget i 
forbindelse med denne observation. 


Fra tiden før 1958 har vor avisudklipscentral 
desværre kun materiale i begrænset omfang, 
og vi er derfor meget interesseret i at komme i 
forbindelse med de af vore læsere, som ligger 
inde med noget fra årene før 1958. 

X.P. 

27. september 1954: (måske 1955): Kl. 01.00 
kommer en filmfotograf kørende i bil ad Tås¬ 
trup Landevej ved Ishøj ca. 5 km syd for Tås¬ 
trup (2630). 

Vejret er klart, vindstille og mørkt. 

Observatøren beretter: 

»Pludselig så jeg gennem venstre vindue »et 
eller andet«. Jeg standsede så hurtigt som mu¬ 
ligt, slukkede lyset på bilen og standsede mo¬ 
toren. Objektet var nu lige over vejen, men del¬ 
vis dækket af vejtræerne. Jeg sprang over 
grøften, hvor en stor flyvende genstand kom 
frit tilsyne. Dens fart var ca. 75 km/t, højden 75 
meter, og afstanden fra hvor jeg stod var 
150-200 meter. Det var en meget mørk aften, 
helt vindstille, og der hørtes en svag lyd som 
fra svævefly, en sagte hvislen. Genstanden var 
svagt orange/gylden, og det virkede, som om 

den var enten indirekte oplyst eller gennem¬ 
sigtig, med sort zig-zag-stribe som silhouet af 
en brokonstruktion. 

Da den fjernede sig bort fra mig i østlig ret¬ 
ning forsvandt det synlige lys fra siden, og set 
bagfra var den mørk, men til gengæld havde 
den her en udblæsningsåbning på ca. Vz-1 
meter i diameter. Det var som atse ind i en rød 
ovn, men farven virkede mere blå-rød i mod¬ 
sætning til en alm. ovns farve (orangerød). Jeg 
fulgte den røde farve i ca. 2 minutter. Da dens 
bagside med udblæsningen blev synlig, steg 
lyden lidt til en meget svag buldren. I øvrigt var 
udblæsningens farve svagt pulserende, men 
der var ingen ild eller røg at se uden for gen¬ 
standen. Da den var ca. 6 km væk, steg den til¬ 
syneladende meget kraftigt, gik ca. 100 m til 
højre, og så lidt op igen, men det kan skyldes 
øjentræthed.« 

Observatøren fortsætter senere sin beret¬ 
ning: 

»Da genstanden var forsvundet syd om 
Amager, kørte jeg ind til politistationen i Tå¬ 
strup og spurgte den vagthavende, om han 
havde fået opringninger om observationer af 
flyvende tallerkener. Det var ikke tilfældet. Fra 
politistationen ringede jeg til kontroltårnet i 
Kastrup og spurgte, om der var flyaktivitet på 
dette tidspunkt (indenfor den sidste halve 
time). Det var ikke tilfældet. Jeg spurgte, om 
de havde set noget på deres radar, men det 
havde de ikke. Jeg oplyste naturligvis om, 
hvad jeg havde set. Derudover fortalte jeg kun 
om oplevelsen til mine forældre, da jeg kom 
hjem, menikketil aviserne, da man på det tids¬ 
punkt nemt kunne blive til grin, hvis man for¬ 
talte om, at man havde set den slags. 

Morgenaviserne bragte intet om det, men i 
den efterfølgende dags avis (fra den 28/9) - 
vistnok Berlingske Tidende - stod der, at der 
aftenen før var blevet set »en flyvende cigar« 
over syd-Sverige. Kurs og tidspunkt for passa¬ 
gen passede med den anslåede fart, ca. 75 
km/t. 

Jeg var naturligvis nu blevet interesseret i, 
hvad det kunne være, jeg havde set. Genstan¬ 
den var særdeles nærværende og bastant. Det 
er 100% udelukket, at der kunne være tale om 
f. eks. Månen, halvt set gennem skyer, ballo¬ 
ner, reflekser eller luftspejlinger af fjernt tog el¬ 
ler lignende. Jeg spurgte senere en mand fra 
flyvevåbnet, om der kunne tænke sig at op¬ 


træde løsrevne flyveslæbemål af dette ud¬ 
seende, men det blev betragtet som udelukket. 
Genstanden bar ingen præg af lovbefalede lan¬ 
terner. Jeg havde på det tidspunkt netop været 
gennem teorien til privatflyvercertifikat og 
kendte reglementet. I det hele taget har jeg 
brugt den skeptiske indstilling til observatio¬ 
nen, men intet af det, jeg kan forestille mig, det 
kan være, passer ind i billedet af det, jeg tak- 1 
tisk så. 

I øvrigt har jeg ved senere passage af stedet, 
som jeg p. gr. af mørket kun har kunnet sted¬ 
fæste omtrentligt, set, at der på det sted, hvor 
jeg mener, genstanden passerede, netop be¬ 
finder sig en højspændingsledning. Jeg har 
senere læst, at UFO’er meget ofte følger høj¬ 
spændingsledninger, hvad grunden så kan 
være. 

Ved et tilfælde så jeg i en gammel avis, at 
der netop 2 år tidligere var set en tilsvarende 
flyvende genstand over Sjælland, og igen 2 år 
efter min observation blev der observeret en 
tilsvarende genstand over syd-Sjælland. 

Observationstid: ca. 2 minutter. 

Også i dette tilfælde er vi interesserede i at 
høre, om nogen ligger inde med de omtalte 
avisudklip - eller evt. har tid til at »gå på opda¬ 
gelse« i aviserne fra disse år. 


31. januar 1975: Mellem kl. 19.30 oa 19.45 
kommer en ung pige kørende på cykel ad Ro¬ 
senkildevej mod sit hjem på Kierulfsvejr i 4200 
Slagelse. I en afstand af mellem 30 og 50 meter 
ser hun pludselig til højre for sig et rundt, 

mørkt objekt, hvorfra der stråler et keglefor¬ 
met, blændende orange lys ned mod jorden. 
Hun bemærker, at hele »Ringparken« bliver 
stærkt oplyst. 

Objektet, hvis diameter af observatøren ans¬ 
lås til at være 4 meter, bevæger sig med en ha¬ 
stighed af 30 km/t lige over nogle trætoppe. 
Dets bevægelser er mærkeligt hoppende, til ti¬ 
der med tilbagegående bevægelser. En kraftig 
susen høres fra objektet. 

Observatøren beretter, at hun følte sig for¬ 
fulgt af objektet og blev meget angst, hvilket 
hendes fader også bemærker, da hun når 
hjem. Efter at objektet har fulgt hende over 
en strækning på ca. 200 meter, forsvinder det 
med stærk fart og i lav højde mod øst. 

Vejret var mørkt og vindstille. 

13. april 1975: ca. kl. 21.20. På Margrethevej i 
2960 Rungsted Kyst er der en dame som op¬ 
holder sig på trappen foran hoveddøren til vil¬ 
laen, da hun i nord-nordøstlig retning bag de 
øverste grene af nogle rønnebærtræer i en 
have på den modsatte side af vejen får øje på 
et skærende hvidt objekt, som svæver ca. 5 
meter over jorden. Afstanden til objektet er ca. 
20-30 meter, og dets størrelse ca. 1-1,5 meter. 

Observatøren beskriver det som lignende en 
fyrværkerisol af kæmpeformat. Objektet be¬ 
gynder nu at flytte sig mod højre i en zig-zag 
kurs, hvorpå det foretager en lodret cirkelbe¬ 
vægelse, står stille et øjeblik for derefter at be¬ 
væge sig i en svagt stigende bane mod øst 
samtidig med, at det accelererer jævnt. Tilsidst 
øges såvel stigning som hastighed betydeligt, 
og objektet forsvinder mod nordøst. Under ob¬ 
servationen, som varer ca. 2 minutter, foran¬ 
drer objektet farve fra hvid til gul og derefter til 
rødgul (orange). Observatøren havde en me¬ 
get mærkelig fornemmelse: »at det så mig«, 
men at der alligevel var tale om noget teknisk. 
Lyd hørtes ikke. 

På samme tid, nemlig fra kl. 21.00 til 21.20 
og fra kl. 21.25 til 21.30 iagttager en anden 
dame, som også bor på Margrethevej i Rung¬ 
sted 2 runde, konstant og stærkt lysende gule 
objekter med kurs henholdsvis fra nordøst 
mod syd og fra nordvest mod syd. Afstanden 
til disse objekter har observatøren dog ikke 
været i stand til at bedømme, men i alle til¬ 
fælde var denne betydelig større end i den 
først refererede observation. 


Endvidere er der i Hillerød to personer på 
Hillerødholmsallé, som fra kl. 21.15 til 21.30 og 
fra kl. 21.20 til 21.32 observerer 2 ligeledes 
runde, konstant og stærkt lysende gule objek¬ 
ter. Det første, hvis størrelse angives til 5- 
krone-stort, bevæger sig fra syd mod øst i 
højde med hustagene. Afstanden til det er be¬ 
regnet til ca. 200 meter. 

Det andet objekt er 1-kronestort og har ret¬ 
ning fra syd mod nord og slukker pludselig i en 
højde af 300 meter lige over observatørerne. 
Ved ingen af de sidstnævnte observationer fra 
Rungsted og Hillerød hørtes der lyd fra objek¬ 
terne. 

Vejret den pågældende aften: klart, vind¬ 
stille og mørkt. 

E.S.: Samme aften var der fra kl. 21.38 UFO- 
alarm i Sorø området og fra kl. 23.37 ved Køge. 

4. oktober 1975: Kl. er ca. 14.00 da en fotograf 
kommer kørende i bil på Holbækvej mellem 
4000 Roskilde og Svogerslev. 

Observatøren beretter: 

»På vej hjem i bil ser jeg to genstande flyve 
langsomt fra øst mod vest i 3-400 meters 
højde parallelt med min kørselsretning. Tror 
først, det er et fly. 

Samme eftermiddag skulle jeg fotografere 3 
Metropolitan over Tune lufthavn. Troede først, 
det var dem, der var på vej ud, men ser, at der 
mangler een, altså var det ikke dem. Bemær¬ 
ker samtidig mangel på vinger og undrer mig 
over det skinnende udseende. Stopper deref¬ 
ter op for at fotografere tingene, holder dem 
for øje, mens jeg tager min fototaske frem, 
men inden jeg når at fotografere, opløses tin- 

gene for øjnene af mig uden lyd eller andet, - 
nærmest som en sæbeboble. Afsøger derefter 
området med min telelinse uden at observere 
yderligere.« 

Observationen har da varet et minut. 
Observatørens vurdering af 

objekternes hastighed: 90-100 km/t 
objekternes størrelse: 30-40 meter 
objekternes afstand fra observatøren: 

ca. 300 meter. 

Objekternes form var oval med en overbyg¬ 
ning på den bageste del. Deres overflade var 
konstant sølvblank og virkede blændende. 
Uden om objekterne sås en lysende korona. 

Objekterne blev set med en letskyet himmel 
som baggrund, og lyd hørtes ikke. 


Under observationen var det stormvejr, og 
lyd kunne ikke høres. Der var vidner til obser¬ 
vationen, fruens mand og børn. 

II. Fra kl. 20.45 til 20.50 er der en mærkelig 
hændelse ved Overby på 4583 Sjællands 
Odde, hvor en 13-årig pige kommer løbende 
på Oddenvejen, da hun fornemmer hvidt lys 
ude til venstre og ser noget »eksplodere« 1 km 
længere fremme. Bemærker så et stort gult 
lys, som kommer »hakkende« ned, flyver hen 
over marken for derefter at slukkes. Samtidig 
høres en dyb summen. Lidt efter får hun øje på 
to klare hvidtlysende objekter, hvoraf det ene 
er meget stort. Et øjeblik efter »eksploderer« 
de begge lydløst, hvorefter alt er væk. 

En undersøgelse af markerne gav intet re¬ 
sultat. 


7. oktober 1975: I. Observationsstedet er 5580 

Nørre Åby. Fra kl. 20.30 til ca. 21.15 observerer 9. oktober 1975: Kl. 19.15 kommer en dame 

en dame, at der i østlig retning mellem 25 og kørende i bil fra Sanderum mod Fruens Bøge 

30 graders højde manøvrerer to objekter. (5000 Odense), da hun i syd-sydvest i 30 gra- 

Observatøren beskriver dem som: »to stærkt ders højde får øje på et hvidgult objekt som 

lysende kugleagtige tingester«. vist på tegningen: 



»De kom og forsvandt i ca. runde bevægel¬ 
ser. Farven var stærkt rødgul og oplyste et 
stort område. Når de lyste, sås en mørk van¬ 
dret linie, som skar igennem objekterne. De 
forsvandt pludselig, som når man slukker det 
elektriske lys.« 

Objekternes størrelse, beregnet af observa¬ 
tøren, angives som værende mellem 1-krone 
og 5-krone stort. Derimod var fruen ikke i 
stand til at sige noget om objekternes hastig¬ 
hed eller deres afstand fra observationsstedet. 


Uden om objektet ses en lysende korona i 
samme farve. Objektet bevæger sig tilsynela¬ 
dende mod venstre, men damen, som på det 
tidspunkt kører med en hastighed på 20 km/t, 
kan dog ikke med sikkerhed sige, om dette er 
tilfældet. 

Efter 1 minut slukkes objektet pludselig. 

Vejret var klart og mørkt. 

11. oktober 1975: I. En dame med bopæl i Pe¬ 
dersborg (lige nord for 4180 Sorø) opholder 

sig kl. 18.20 i sit køkken, hvor der er vindue 
mod nord. Hun får øje på et kraftigt, konstant 
lysende hvidgult objekt, som med en hastig¬ 
hed på 5-10 km/t bevæger sig i en vandret 
bane fra nord-nordvest mod øst-sydøst. 

Observatøren løber straks ud i gården, hvor 
hun igen får øje på objektet, som målt i ud¬ 
strakt arm mellem tommel-og pegefinger er ti¬ 
øre stort. Hun bemærker, at det har form som 
en kugle, og at det har nogle udvækster jævnt 
fordelt hele vejen rundt. Udvæksterne har 
samme farve og lysstyrke som selve objektet. 




Film: Tri-X. Forstørrelse: 26,6 gange. Objektiv: 
Tele, 1,7x. Blænde: 2. Eksponering: 1/30 sek., 
stativ, trådudløser. Afstand: uendeligt, 
flyveretning. 


Observatøren slår alarm kl. 18.35 til Vest¬ 
sjællands Alarmeringscentral 03 - 58 44 15 og 
03 - 58 41 74. 

Ved begge observationer betegnes objek¬ 
tets flyvning som rolig i en vandret bane, og lyd 
hørtes ikke. 


Objektet passerer i en afstand af 100-200 
meter bag naboers huse og træer. Da objektet 
et øjeblik er ude af syne, løber hun ind gennem 
huset, finder på vejen sine briller og fortsætter 
ud på altanen mod syd, hvor hun nu igen kan 
se objektet. Da det fjerner sig mod øst-sydøst, 
ser det ud, som om det bliver større, og samti¬ 
dig skifter farven fra rød til lilla. Objektet for¬ 
svandt kl. 18.26 bag nogle træer langs den 
nedlagte Sorø-Vedde bane. 

Lyd hørtes ikke. 


II. Et øjeblik efter, fra kl. 18.34 til 18.35 obser¬ 
verer en herre i Frederiksberg, lige syd for 
Sorø, i nord, 14 graders højde’en kuglerund 
hvidtlysende genstand, som med en hastighed 
af 50 buegrader pr. minut bevæger sig mod 
øst. 

Afstanden til objektet bedømmes til ca. 1 
km. 

Observatøren var hurtig i vendingen og fik 
fotograferet objektet, inden det forsvandt i 15 
graders højde i øst - bag en nærliggende skov. 


III. stadig 11. oktober 1975: Kl. ca. 19.35 ob¬ 
serverer en dame, som opholdt sig på 4245 
Omø i Storebælt (ca. 8 km sydvest for Stigs- 
næs) i 5 sekunder et 5-kronestort kuglerundt 
objekt i nordvestlig retning, 30 graders højde. 
Objektet kom svævende roligt i samme højde 
mod øst, først lysende svagt lyserødt, for der¬ 
efter pludselig at blusse op med et kraftigt 
hvidt lys, samtidig med, at det blev større og 
mere udflydende. 

Pludselig slukkedes det, og der var intet 
mere at se. 

Lyd hørtes ikke. 

Observatøren har ved hjælp af forskellige 
referencepunkter beregnet objektets synlige 
banelængde til 15 km. 

Vejrforholdene den 11. okt. 1975: Klart, 
vindstille, mørkt. 

18. oktober 1975: Kl. ca. 22.45 kommer en 
dame og en herre kørende ad hovedvej 9 i syd¬ 
lig retning. Lige før de når Kirkebyskoven, 6 
km nord for 5700 Svendborg, bliver de op¬ 
mærksom på et meget stærkt blå-hvidt lys 

inde til højre. Da de ser nærmere efter, viser 
det sig at være et rundt objekt, som står stille 
inde over en grusgrav. 



Afstanden til det er ca. 150 meter. 

De bemærker, at objektet, hvis diameter de 
anslår til ca. 1 meter, svæver foran nogle 
træer. Under objektet ses nogle røde og 
grønne gnister, som går op og ned. Selve ob¬ 
jektet er konstant lysende. 

Føreren af bilen sagtnede farten, men efter 
ca. 10 sekunders forløb forsvandt objektet 
pludseligt, ligesom en el-lampe der slukkes. 

Observatørerne forklarer, at de begge blev 
lidt bange og derfor ikke havde lyst til at fore¬ 
tage en nærmere undersøgelse af stedet. 

På grund af motorstøjen var de ikke i stand 
til at konstatere, om objektet gav nogen lyd fra 
sig. 

Vejrforhold: Klart, vindstille og mørkt. 

27. oktober 1975: Fra 6840 Oxbøl berettes: 

»Kl. ca. 0.30 kiggede jeg tilfældigt ud ad vin¬ 
duet og så en forskræmt kat komme strygende 
forbi vinduet. Da jeg så efter, hvad der havde 
skræmt den, opdagede jeg et rundt, orange¬ 
farvet objekt. 

Objektet bevægede sig langs vejen i højde 
med de elektriske ledninger, der går langs 
denne. Det så ud, som var det umiddelbart 
bag disse. Træer og huset på den anden side 
af vejen var bag ved objektet. 

Objektets størrelse kunne bedømmes ved 
hjælp af ledningerne, idet objektet gik fra midt 
i øverste mellemrum til midt i nederste. Kun de 
4 kraftige (øverste) ledninger var synlige, og 



objektet fulgte dem som trukket efter en snor. 

Objektet kom til syne i den ene vindueskarm 
og bevægede sig med ca. gå-fart, indtil det 
pludselig forsvandt 10-15 meter senere, ca. 
vinkelret ud for huset. (Her går ledninger tværs 
over vejen). 

Der hørtes ingen lyd under observationen. 

Afstanden fra huset til vejen er ca. 30 meter. 

Objektet virkede massivt og kugleformet, 
det strålede ikke, men har muligvis alligevel 
lyst en del, da ledningerne var klart synlige. 
Det er de ikke normalt, til trods for neon¬ 
gadelys i nærheden.« % p 

29. oktober 1975: Kl. 17.25 kom en dame 
gående på det vestlige fortov i Vendersgade i 
7000 Fredericia. Da hun er ud for Michaelis 
Kirke, ser hun op på kirkeuret og får da øje 
på et ejendommeligt, lydløst objekt, der har 
kurs fra vest mod øst. Objektet, hvis form min¬ 
der lidt om underdelen af et strygejern, er gråt 
og kanten hvid. 

På kanten ses tre konstant stærke lys, som 
fruen mener er grønne. Størrelsen af objektet 
angives som en-krone-stort (målt mellem 
tommel- og pegefinger i udstrakt arm). 

Objektet er kun synligt i ca. 3 sekunder, for¬ 
svinder så bag hustage. 

Vejrforhold: Overskyet, vindstille og tus¬ 
mørke. 

B.E./X.P. 

8. november 1975: Kl. 20.25 får en dame, som 
bor ved Egeparken, 2670 Solrød Strand, ved at 
betragte den skyfri aftenhimmel, får øje på et 
middelt lysende orange lysfelt i sydvestlig ret¬ 
ning, 45 grader oppe: 



kl. 2C.39 kl. 20.40 
I | , forsvundet 


Observatøren beretter: 

»Det stod mig straks klart, at her var tale om 
noget usædvanligt, og blyant og papir blev 
hentet i en fart. Som skitsen viser, er der her 
nedtegnet den forandring, der skete med det 
lysende objekt, som på et tidspunkt forsvandt 
for igen at vise sig, men dog i noget mindre 
størrelse. Angivelsen af størrelsen på objektet 
er naturligvis det største omfang, objektet 


havde. Hvordan og hvor længe objektet havde 
været på himlen, er jeg ikke i stand til at oplyse 
om, men min observation af objektet varede i 
15 minutter.« 

Det bemærkes, at det lysere felt på objektet 
(koronaen) har en lysorange farve. 

Lyd hørtes ikke. Vejret: mørkt, men klart. 

Ejner Nielsen/XP 

12. november 1975: Kl. 22.00. En skoledreng i 
4500 Nykøbing Sj., som cykler ad Mosbyvej 
mod øst, får i syd øje på et kuglerundt og skin¬ 
nende rødt objekt, hvis størrelse er som 3/4 af 
Månen. 

Objektet bevæger sig mod sydvest, hvor det 
står stille eller daler lidt. Samtidig skifter det 
farve til orange og form til firkantet, hvorefter 
det pludselig slukkes. 

Observationen varede kun 6-7 sekunder, 
men det var nok til, at drengen blev ret for¬ 
skrækket. 

14. november 1975: En ældre mand i 4500 Ny¬ 
købing Sj. kommer kl. 01.30 ud i sit køkken, 
hvor han gennem et vestvendt vindue får øje 
på en stor kuglerund genstand, ca. IVfe gang 
Månens størrelse. Rapportøren beretter: »Den 
stod stille mellem hustag og træer, men læn¬ 
gere borte. Den drejede langsomt om sig selv 
flere gange - stadig hængende samme sted - 
mindst 10 min. den drejede både i lodr, vand¬ 
ret og diagonalt plan (vist med en flad taller¬ 
ken). Jeg havde tydeligt indtryk af, at den lig¬ 
nede en flad tallerken med den lysende hvæl¬ 
vede side opad, og den var flad og helt sort i 
bunden, idet lyset forsvandt og kom igen som 
hurtigt skiftende månefaser under drejnin¬ 
gerne. Jeg er ikke sikker på, at farven var 
konstant rød, men mener, at den gled over i 
orange farve på slutningen af observationen. 
Jeg stirrede »lamslået« på fænomenet og turde 
ikke gå ud. Pludselig forsvandt UFO’et - som 
om lyset blev afbrudt på en kontakt. Jeg blev 
stående yderligere ca. 15 minutter, men så 
ikke mere.« 

Objektets lys beskrives som stærkt og kon¬ 
stant. 

Observationens varighed: 10 minutter. 

Vejrforhold: Diset og mørkt. 

16. november 1975: Kl. 20.35 opholder en 
mand sig på hjørnet af Kongevejen og Wiener- 

vej i 2830 Virum, da han i nord-nordvest, 30 
graders højde, får øje på et mærkeligt objekt, 
der minder om en gennemhullet tromle med 
hvidt lys indeni. Objektet roterer vinkelret på 
sin flyveretning, hvorved der fremkommer en 
blinkende effekt. Objektets hastighed anslås til 
200 km/t, størrelsen til 20 meter og afstanden 
fra observatøren ca. 1 km. 

Observationen, som varer 5 minutter, over¬ 
væres af konen og datteren. 

Objektet forsvandt i nord-nordøstlig retning i 
I 15 graders højde. 

Der er ikke noget at sige til, at observatøren i 
sin rapport bemærker: »De ovennævnte afvi¬ 
gelser fra observation af almindelige flyvema¬ 
skiner vakte min opmærksomhed.« 

Vejret: klart, let vind og mørkt. 

21. november 1975: Ca. kl. 13.20 kommer en 
dame i 5000 Odense gående over en parke¬ 
ringsplads, da hun bemærker to damer, hvoraf 
den ene peger op på himlen, idet hun siger til 
den anden: »Prøv at se der!« Da hun har passe¬ 
ret de to damer, kigger også hun selv op på 
himlen og får da i vestlig retning, 60 graders 
højde, øje på en mat sølvgrå genstand. Tror 
først, at det er to tætflyvende ting, men da de 
kommer nærmere, kan hun se, at de hænger 
sammen. 

På observatørens skitse af objektets form 
ses to vandret liggende sammenhængende 
halvskåle med den flade side nedad, den højre 
halvskål lidt mindre end den anden. Objektet 
flyver fuldstændig jævnt med samme hastig¬ 
hed i retning mod nord, hvor det foretager en 
drejning. Efter drejningen syntes objektet at 
blive rundt. Derefter forsvinder det, ligesom 
, om det smeltede sammen med himlen. 

Der hørtes ingen lyd. Vejrforholdene: Klart til 
letskyet, let vind og lyst. 

21. november 1975: Kl. ca. 16.30 kommer to 
herrer kørende i bil på hovedvej A4 mod øst. 
Ud for Tuse Kirke, 6 km vest for 4300 Holbæk, 
får de i nordøst, ca. 20 graders højde, øje på 
en aflang, stærkt hvidtlysende genstand, som 
bevæger sig ind over Holbæk by i sydvestlig 
retning. På genstanden, som er cigarformet, 
ses flere, omend ikke klart adskilte lys, der ud¬ 
sender et hvidt, noget flimrende lys. Efter at de 
havde observeret objektet i ca. 5 minutter, un¬ 


der hvilken det havde bevæget sig ind over 
Holbæk, forsvandt det ganske pludseligt i syd¬ 
vest, omtrent som når man slukker for det 
elektriske lys. 

Vejret: ganske klart og mørkt. 


22. november 1975: I. Kl. 17.37 er der UFO- 
alarm fra Sorø-området, hvor flere objekter er 
set manøvrere i området. Fyn og det meste af 
Sjælland alarmeres. 

Ved Knudstrupgård, ca. 5 km sydøst for 
4180 Sorø kommer kl. ca. 19.00 en ung mand, 
som var alarmeret på walkie-talkie, kørende på 
knallert, da han i sydlig retning får øje på et 
gulligt objekt, som bevæger sig i østlig retning. 
Han kører efter det, men da objektet accelere¬ 
rer, opgiver han og vender om. Da han har kørt 
ca. 500 meter, får han igen øje på objektet 
gennem bakspejlet. Han stopper op, vender 
sig om og opdager, at objektet nu er blevet 
meget stærkere i lyset, og det er også meget 
tættere på ham. Mens han står og betragter 
objektet, som nu står helt stille i østlig retning, 
ser han pludselig, at et orange objekt tændes 
højt oppe og at det kommer strygende ned 
mod det stillestående objekt. Her flader det ud 
og stopper hurtigt op/således at det står lidt til 
højre for det første. De blev stående således i 
forhold til hinanden et stykke tid, hvorefter de 
begyndte at bevæge sig, det første mod vest 
med en hastighed af 10-20 km/t, det andet 
mod syd. Observatøren skyndte sig nu hjem 
for at få en til at køre efter det i bil. De kom 
også afsted, men desværre var begge objekter 
forsvundet. . . 

Observationstid: 5 minutter. 

II. Fra kl. 19.04 til 19.07 observeresved Sven¬ 
strup gods, ca. 1 km vest for 4140 Borup i nord- 
nordøst, 14 graders højde to tilsyneladende 
kugleformede hvide objekter. Betragtet gen¬ 
nem kikkert (20x50) forblev de kuglerunde, 
men der bemærkedes en masse forskellige 
farveflimmerskift henover det hvide. 

Observatøren fik tid til at fotografere objek¬ 
terne: se næste side. 

Da filmen var fremkaldt, viste der sig at være 
et objekt mere, noget lavere end de andre. De 
to førstnævnte objekter forsvandt hver for sig 

Øverste genstand - - flyveretning. 



Den ene observatørs datter beretter om TV 
forstyrrelser samtidig med observationen. Ob¬ 
jektet havde en lige bane mod øst, hvor det 
forsvinder i 30 graders højde bag høje træer. 

Objektets hastighed anslået til 75-100 km/t. 

X.P. 

IV. Kl. ca. 19.10 er der ved 4640 Fakse en ob¬ 
servation på kun 6-7 sekunder. En gårdejer, 
som betragter aftenhimlen, observerer i zenith 
8 blegrøde til violette objekter i kileform be¬ 
væge sig hurtigt mod syd. Formationen beskri¬ 
ves således: 1 objekt i spidsen, 3 til venstre og 
4 til højre. I venstre side mangler nr. 2 eller 3 
(altså en tom plads i rækken). Objekternes 
størrelse angives med nogen usikkerhed som 
en ært (målt i udstrakt arm . . .), dog med den 
tilføjelse, at størrelsen dækker både objekter¬ 
nes stærke lyskilde i midten og den middelly¬ 
sende korona udenom. 

Efter at have bevæget sig mod ret syd befin¬ 
der objekterne sig ca. 25 grader over horison¬ 
ten, hvor de pludselig forsvinder. 

E.N./X.P. 


Begge billeder optaget med telelinse, 
1,7x og forstørret 26,6 gange. 


henholdsvis i syd-sydøst bag Borup by og i 
øst bag træer. Objekternes hastighed anslået 
til 100-150 km/t og afstanden til dem måske 2 
km. Observationstid: 3 V 2 minut. 

III. Kl. 19.05 til 19.16. På grund af UFO- 
alarmen er to personer i Odense ude for at ob¬ 
servere, da de i syd, 30 graders højde, får øje 
på et objekt med en meget dybrød farve, kun 
periodisk synligt. De bemærker, at der fra ob¬ 
jektet kommer uregelmæssige skarpe og sva¬ 
gere hvidgule blink. 



V. Kl. 19.55 opholder to damer sig på Vigerslev 
Allé ud for HB-butikken i 2500 Valby, da de i 
vestlig retning, 5 graders højde får øje på et ly¬ 
sende objekt, som pludselig dukker op bag et 
træ. Træet ses i silhouet med objektet som 
baggrund. Objektets form beskrives som »>en 
skæv firkant« med runde udflydende hjørner. 
De øverste 4/5 af objektet lyser som rødglø¬ 
dende jern, der lige er taget ud af ilden. Den 
nederste femtedel er gultlysende, og inden i 
dette lys ses et endnu stærkere gult lys i bevæ¬ 
gelse. Objektet bevæger sig først langsomt 
opad, derefter forøger det hastigheden, indtil 
det igen står stille. Herunder skifter det form til 
rund, og farven til gul, samtidig med at det bli¬ 
ver mindre og mindre og ses tilsidst som en 
stor stjerne i sydvest. Derefter fortsætter det i 
små korte ryk mod syd-sydvest for tilsidst helt 
at forsvinde i ca. 50 graders højde. Observatø¬ 
rerne mener, at afstanden til objektet, da de 
først så det, må. have været ca. 500 meter, men 
deres angivelse af dets størrelse er tilsynela¬ 
dende usikker. 

Månen blev set lavt på himlen til venstre for 
observatørerne. Observationstid: 10 minutter. 
Med hensyn til objektets form og lyset, som 
bevægede sig i bunden, henviser observatø- 

rerne til UFO-NYT nr. 4, 1975, side 144, obser¬ 
vationen den 2. maj 1975. Dog har de ikke kon¬ 
stateret, om det objekt, de så, var cylindrisk. 

VI. Fra kl. 21.15 til 21.25 er ved Lille Bøgeskov- 
Bjernede, ca. 5-6 km nordøst for 4180 Sorø et 
ægtepar, som har en observation, og hvor 
manden beretter følgende: 

»Fire klartlysende orange objekter kom me¬ 
get stille glidende fra sydvest, 15 graders 
højde, mod nordøst. De holdt samme fart, ca. 
40 km/t og afstand (som perler på en snor med 
ca. V& km’s afstand). De tre første fortsatte ud 
af syne i nordøst i løbet af 10 minutter. Den ba¬ 
geste drejede lidt nordlig og dykkede stille ned 
i Lille Bøgeskov, flammede voldsomt op som 
et par billygter - derefter så jeg den ikke me¬ 
re.« 

Afstanden til objekterne mellem V 2 og 2 km. 
Objekterne tilsyneladende lydløse. 

Vejrforhold den 22. nov. 1975: Klart, vind¬ 
stille eller let vind, minus 3 grader C. og mørkt. 

Efterskrift: UFO-alarmen varede til langt over 
midnat, og meldingerne var talrige. Ganske 
vist var det langtfra UFO’er altsammen, men 
der kom en del meldinger, som der burde 
være skrevet rapporter om. Jeg er nok klar 
over, at influenzaen har hærget blandt vore ob¬ 
servatører og alarmeringsfolk, men nu i skri¬ 
vende stund er der gået een måned siden det 
var den 22/11. 

Der må bestemt have været mange andre 
medvirkende årsager til de manglende rappor¬ 
ter!! Bl. a. den med soldaten, som skulle have 
fri til sin bedstemoders fodboldkamp!! 

Så skyd da for s.... ! 

X.P. 

23. november 1975: En dame og en herre er 
mellem kl. 06.00 og 06.30 på vej i bil mellem 
Rørholt og Ulsted i Vendsyssel (ca.22 km øst¬ 
nordøst for 9000 Aalborg). Da de er ved at 
dreje ind på Gettrupvejen, ser damen, at der 
foran dem i nordøstlig retning og i en afstand 
af ca. 300 meter befinder sig et kuglerundt 
hvidt objekt, hvis lys er konstant og stærkt, dog 
uden at blænde. 10 meter inde på Gettrupve¬ 
jen standser de for at iagttage det, og her får 
de også øje på objektet, som nu befinder sig til 
højre for dem. Damen ruller nu vinduet ned for 


at få vished for, at det ikke er en spejling fra 
instrumentbrættet i højre siderude, hvilket det 
viser sig ikke at være. De betragter begge det 
stillestående objekt, som indtil nu »har holdt 
sig fast i trætoppene« i ca. 20 meters højde. 

Objektets størrelse anslår de til at være ca. 1 
meter i diameter. Efter at observationen har 
varet ca. 5 sekunder, begynder objektet at be¬ 
væge sig mod syd med en hastighed på om¬ 
kring 60-70 km/t. Dets bevægelse er jævn og 
lydløs. Hun opdager nu, at objektet ændrer 
kurs mod dem (bagfra) og føler sig utryg ved 
den ukendte genstand og foreslår derfor, at de 
skal køre videre. Under kørslen bemærker 
hun, at objektet holder samme hastighed som 
tidligere. Efter at have kørt ca. 100 meter dre¬ 
jer de ind i et sving og ser ikke mere til objek¬ 
tet. Observationens varighed: ca. 1 minut. 

Vejrforhold: klart, blæst, mørkt. Temperatur: 
0 grader. 

Under observationen havde manden en »for¬ 
nemmelse« af statisk elektricitet i forbindelse 
med sin bomuldsskjorte, og damen forklarer, 
at hendes hår ikke kunne filtres ud af hendes 
plastic-hårspænde. Da det endelig lykkedes at 
få håret løsnet, kunne hun ikke rede det, fordi 
det klistrede til hovedet. 

O. C./X.P. 


Fra medlemsbladet for Bornholms UFO Club, 
december 1975 bringer vi: 

UFO over Ølene 

Fredag morgen den 27. november 1975 kl. 
6.30 var Annette Nielsen, Østermarie ude for 
en ubehagelig oplevelse, da hun var på vej til 
sit arbejde. Annette Nielsen er sygemedhjæl- 
per på Rønne Centralsygehus. Det er en tur på 
26-28 km. 

Annette Nielsen startede som sædvanlig 
hjemmefra kl. ca. 6.20 - det sneede lidt, men 
ikke så det virkede generende. Efter ca. 10 mi¬ 
nutters kørsel hjemmefra, på en vejstrækning 
på Ølenevejen, der løber langs skov og mose, 
standsede bilen pludselig, både lys og motor 
gik ud af funktion. Bilen var omgivet af et ret 
kraftigt blåt, konstant lys, og der blev iskoldt i 
vognen. Et øjeblik efter forsvandt lyset og vog¬ 
nen gik i gang igen uden at Annette Nielsen 
havde rørt ved startnøglen. Hun kørte 60-70 
meter, så skete det samme igen på nøjagtig 

samme måde. I alt skete det 4 gange på en 
vejstrækning på omkring 300 meter, og det 
hele varede omkring 10 minutter. 

Da Annette Nielsen havde kørt et stykke vej 
fra stedet hvor begivenheden indtraf, stand¬ 
sede hun vognen for at sunde sig lidt og for at 
se tilbage om der skulle være noget at se 
omkring stedet hun holdt, men der var intet at 
bemærke. 

Annette Nielsen fortalte at hun havde hoved¬ 
pine og var noget ude af balance hele dagen. 
Hun havde ikke på noget tidspunkt været 
bange cg hun havde ikke haft nogle ubehage¬ 
lige eftervirkninger udover hovedpinen. 

Annette Nielsen har aldrig interesseret sig 
for UFO’er eller læst derom og hun har nær¬ 
mest leet af folk, der har talt om den slags. 

En af de ting, der har forbavset os mest er at 
bilen stoppede pludselig og selv satte igang 
igen, og der var ikke nogen form for ryk eller 
fremdriftsfornemmelser, da vognen standsede 
så pludselig, men det har vist sig, at en dame 
på Fyn har været udsat for det samme, med at 
en lille vogn pludselig standsede af samme 
grund som Annette Nielsens og gik igang igen 
på nøjagtig samme måde, så det er ikke noget 
helt nyt fænomen. 

Chr. Bidstrup 


Fænomenet med at bilen pludselig standser 
og derefter sætter i gang igen uden at den eller 
de personer som befinder sig i bilen kan 
mærke noget tryk i den ene eller anden ret¬ 
ning, kendes fra andre observationsberetnin¬ 
ger, men der findes til dato ikke nogen for¬ 
klaring på dette. 

De personer som har været involveret i så¬ 
danne hændelser, har altid vanskeligt ved at 
forklare hvorledes det foregik og kan blot sige, 
at bilen pludselig standsede og at den pludse¬ 
lig kørte igen. 

Det er bogstaveligt som om inertien pludse¬ 
lig ophæves for derefter at fungere igen. Føre¬ 
ren bliver altså ikke presset tilbage i sædet, 
når bilen atter kører fremad. 

Damen fra Ørbæk, hvis bil blev standset af et 
UFO, blev meget forbavset, da bilen pludselig 
satte i gang igen i fjerde gear, endda uden at 
hakke i det, men efter at have funderet over 
dette et øjeblik, tænkte hun som så: »Når nu bi¬ 
len vil køre, så lad den køre!« 


Se i øvrigt UFO-NYT 2/1975 side 57, obser¬ 
vation den 19. februar 1975 kl. 19.10. 

Den så ofte i observationsberetningerne 
beskrevne varme eller kulde inde i bilen skyl¬ 
des antagelig en eller anden form for stråling 
fra UFO’et. 

X.P. 


SELV OM VI MÅ 
HOLDE OS 
TIL LANDJORDEN 

- kan vi da godt fortælle vore medtra¬ 
fikanter om UFO’er! 


Den »selvlysende« mærkat 

til bil - motorcykel - knallert - cykel 
- barnevogn 



måler ca. 10 x 15 cm, er selvklæbende 
og har bomærke og tekst i grønt på 
reflekterende lys bund. 

Pris pr. stk. incl. porto og forsendelse 

kun kr. 10,- 

Bestilling sker lettest pr. 

GIRO 9 11 77 25, 

SUFOIs REGNSKAB 

Erik B. Johansen, Bogfinkevej 79 

Jyllinge, 4000 Roskilde 

NB: Anfør venligst: »Bi I mær kat « 

på girotalonen 

SCAN Dl -h jørnet 

ved Carsten Pedersen 

Under denne rubrik bringer vi nyt og 
gammelt fra vore skandinaviske nabo¬ 
lande. Foruden rapporter vil vi med 
mellemrum bringe nyt om UFO-forsk- 
ningen i disse lande. 


SVERIGE: 

Flyvende fartøj skræmte 
to i bil 

Elisabet Dahlén og Carita Sundborg havde en 
interessant observation nær Saltvik på Åland. 
Hændelsen indtraf i slutningen af februar 1972 
ved 23-tiden. Observationen varede i alt tyve 
minutter. 

- Vi havde lige kørt en anden pige hjem, og da 
vi drejede af fra Stromsbergsvågen, så vi no¬ 
get som lyste bag hendes bopæl. Min første 
tanke var, at det brændte hos naboen, efter¬ 
som det var et orangerødt skær. Det så fuld¬ 
stændigt ud som det brændte under en oste¬ 
kuppel, fortæller fru Dahlén. 

Vi kørte op mod brandstationen for at kigge, 
selv om vi ikke havde hørt nogen brandsirene. 
Næsten fremme standsede vi på Norrgårds- 
berget, men kunne da ingenting se. Vejret var 
diset og det var kulsort, hverken stjerner eller 
Månen var synlig. 

Efter et par minutters forløb så vi et objekt 
komme tilsyne; det fløj over brandstationens 
tårn i nordøstlig retning. Med et stoppede det 
for en kort tid, hvorefter det nærmest sagte og 
forsigtigt fløj mod skolen. Det skinnende ob¬ 
jekt så ud til at være ca. 3 m i diameter og lig¬ 
nede mest af alt to dybe tallerkener der var li¬ 
met sammen. Vi så ikke vinduesåbninger eller 
andet. Objektet fløj mod nord og forsvandt bag 
nogle træer. Vi undrede os over hvad vi havde 
set, og kunne ikke forklare det sete. Herefter 
startede vi bilen igen og kørte mod Kvarnbo; vi 
observerede intet under turen. 

Da vi nåede vort bestemmelsessted, parke¬ 
rede vi, hvorefter vi opdagede objektet i træ¬ 
tophøjde. Det var langt borte, vi kunne se 
træerne foran det. Medens vi iagttog objektet, 


virkede det som blev det større og ligesom 
kom nærmere. Vi blev begge to uhyggelig til 
mode og kørte derfor mod Caritas hjem i Lag¬ 
mansby. 

Vel ankommet til hendes bopæl bad jeg 
hende stige hurtigt ud, for jeg ville hurtigst mu¬ 
ligt køre hjem, da jeg havde en følelse af ube¬ 
hag. Da hun steg ud, standsede hun ved bildø¬ 
ren og stirrede bagud. 

Objektet var lige bag os på en afstand af ca. 
15 meter, størrelsen har vel været omkring 
10-15 meter i diameter. Det så ud som stod det 
på marken eller lige over jorden. Objektets 
form kunne nu ses helt tydeligt, og det lignede 
præsis to dybe tallerkener lagt mod hinanden. 

Jeg turde ikke se mere, trods det at Carita 
råbte til mig mindst tre gange: »Du skal kigge.« 
Selv stod hun stille, stiv som en pind ved bildø¬ 
ren. Endelig sprang hun ind i bilen igen og luk¬ 
kede døren. Vi stirrede nu begge på det ejen¬ 
dommelige objekt. Farven var nærmest gul¬ 
grøn. Objektet oplyste ikke omgivelserne, det 
lyste bare sig selv op. Det konstaterede jeg i 
den tid jeg ikke turde se bagud. Der var intet 
lysskær hverken mod omgivelserne eller mod 
huset. 

Efter et par minutter øgedes min rædsel, og 
jeg startede bilen for at køre nærmere til Cari¬ 
tas hus, objektet virkede enormt stort og 
skræmmende på så nært hold. Endelig nåede 
vi frem til stuehuset, objektet blev på sin plads. 
Nu var vi virkelig bange. Carita sprang ud af 
vognen og op på trapperne. I det samme for¬ 
svandt objektet, jeg ved ikke hvordan eller 
hvorhen. 

Vi iagttog dette mærkelige objekt i sammen¬ 
lagt tyve minutter. Hvis jeg undtager den første 
observation, hvor objektet lignede en ostekup¬ 
pel med et ildskær indeni, havde detheletiden 
form som to dybe tallerkener limet mod hinan¬ 
den. Konturerne var meget skarpe og tydelige, 
objektet virkede på intet tidspunkt diffust. Jeg 
opfattede det som et flyvende fartøj (flyvema¬ 
skine) af en ukendt og fremmed type, trods det 
at det var helt lydløst. 

Carita Sundborgs beretning stemmer over¬ 
ens med Elisabet Dahléns. Slutningen af hæn¬ 
delsen refererer fru Sundborg som følger: 

Elisabet standsede, og jeg åbnede bildøren 
for at stige ud. Jeg stirrede bagud og så da ob¬ 
jektet 20 meter bag bilen. Det så ud som stod 

det på jorden, men det gjorde det antagelig 
ikke, for vi fandt ingen aftryk eller mærker på 
jorden, da vi undersøgte den dagen efter. Det 
så i alle tilfælde ud, som om det befandt sig på 
højde med jorden; farven var nu skarpt gul¬ 
grøn. Vi var meget bange, og Elisabet vovede 
ikke at kigge, hun startede påny bilen og kørte 
længere ind mod huset. Jeg tænkte på at løbe 
ind efter min mand, men jeg var som lammet 
fra hoften og ned til fødderne, så jeg havde 
meget svært ved at komme op ad trapperne. 

Da jeg nåede indenfor og havde fået fortalt 
hvad der var hændt, var objektet forsvundet. Vi 
har en vidtstrakt udsigt herfra, men vi kunne 
ikke se noget mere. 

UFO-Information 5/75. /C.H. 

HAVERO, 30. april 1975 

(Dagbladet 2/5 1975) 

Nu er det igen sket, at et rumfartøj - en såkaldt 
flyvende tallerken - er dukket op her i omeg¬ 
nen. Det var i Såters ved Havero i Vest Medel- 
pad, hvor tre personer forleden så et stort 
rumfartøj. En enlig frøken Nelly Forsberg i Så¬ 
ter så tallerkenen komme flyvende over nogle 
kraftledninger for derefter at stoppe op i Såter. 
Da objektet stod stille i lav højde over byen, ly¬ 
ste det skiftevis i alle mulige farver og retnin¬ 


ger. Rumfartøjet havde en karakteristisk flad 
form som en tallerken. 

Eftersom der var tre Haveroboer, som så far¬ 
tøjet samtidigt, ser det ud til at ingen kan tvivle 
om objektets eksistens. Det er sikkert 
»tallerken-tvivlerne« kan sige hvad de vil, siger 
Haveroboerne til Dagbladet. 

Der sås ingen personer om bord i rumfartø¬ 
jet, men bliv ikke forbavset, hvis der snart sti¬ 
ger en rummand ud og begynder at spadsere 
rundt i Medelpad. 

UF O-Rap port 4/75. /C.H. 

HÅBOL 5.-6. maj 1975 

(Varmlands Folkeblad 7/5 1975) 

Uden for Dals Ed blev en familie fra Håbol nat¬ 
ten til tirsdag meget opskræmt og bange. Fa¬ 
milien, der består af fem personer, så et stærkt 
lysende objekt som kredsede over deres hjem. 
Familien blev så opskræmt, at de kørte til Dals 
Ed og alarmerede politiet. Da politiet nåede 
frem til Håbol, så de dog ikke noget objekt. 

Det var ved 24-tiden familien blev opmærk¬ 
som på det flyvende objekt, som kom stry¬ 
gende hen over nogle trætoppe. Objektet for¬ 
svandt, men kom tilbage igen. Familien stod da 
op, klædte sig på, og nogle af dem flygtede ud 
i bilen. Husets frue blev tilbage og så endnu 

engang objektet komme tilbage for derefter at 
forsvinde. Med ét kom det igen tilbage; denne 
gang så det ud, som ville det ramme huset, 
men det forsvandt igen. Familien, der endnu 
sad i bilen, blev meget forskrækket. 

I løbet af natten fik man forbindelse med 
Torslanda, for at høre om det evt. kunne være 
et fly, men et sådant var ikke i nærheden. Der 
var heller ikke tale om et norsk fly. Nogen na¬ 
turlig forklaring findes ikke, men myndighe¬ 
derne, som politiet kontaktede, mener, at det 
drejede sig om en ballon af den ene eller an¬ 
den slags. 

I henhold til familien var det kun objektet der 
var oplyst. 

UFO-Rapport 4/75. /C.H. 


LJUSDAL 29. maj 1975 

(Ljusdals-Posten 30/5 1975) 

Hvad var det for et himmelfænomen som tors¬ 
dag aften kunne observeres i området nær 
Ljusdalen? 

Ved 23.30-tiden torsdag aften observerede 
militærpersonel ved Nore Camping et stærkt 
lysskær, som fløj over himlen i retningen vest¬ 
øst. Efter en tid, på højde med midten af byen, 
ændrede objektet kurs og fløj i en bue over 
centrum og fortsatte i retningen øst-vest. 

Det var et meget kraftigt lys, og observatø¬ 
rerne anslår størrelsen til det dobbelte af en 
stor stjerne. Til at begynde med antog man at 
det drejede sig om en satellit, men da det plud¬ 
selig ændrede kurs, måtte den teori afskrives. 
Objektet kunne iagttages i omkring en lille ti¬ 
mes tid. 

LjP har forsøgt at finde en forklaring på him¬ 
melfænomenet, men de adspurgte står selv 
spørgende over for det skete. Der var ikke fly 
over Ljusdalen, hverken i aften- eller natteti¬ 
merne. 

UFO-Rapport 4/75. /C.H. 

LYCKSELE 8. juni 1975 

(Vasterbottens Folkeblad 11/6 1975) 

Et mystisk objekt, som kom flyvende mod den 
bil ægteparret Kristina og Thorvald Domej, 
Rusktråsk, Lycksele, kom kørende i, sås over 
Lycksele søndag aften. 

Det var ved 16-tiden, da ægteparret Domej 
kom kørende på vejen fra Åsele mod Lycksele, 
da de pludselig opdagede et gråtfarvet rundt 


nhiekt komme flyvende i vejens længderetning 
med kurs mod deres bil. 

Det så ud som ville objektet træffe bilen, og 
fru Domej krøb forskrækket så meget sammen 
som hun kunne. Jeg tænkte: »Skal jeg mon dø 
på denne måde« fortæller Thorvald Domej. 
Objektet fløj forbi bilen og forsvandt bag en 
granskov. Domej standsede for at undersøge 
området, men kunne ikke se spor efter objek¬ 
tet. Hele hændelsen varede kun nogle få se¬ 
kunder. 

UFO-Rapport 4/75. /C.H. 

FÅRO 11. juli 1975 

(Gotlanningen 14/7 1975) 

Fra Fåro rapporteres om et himmelfænomen 
fredag aften. Det er Greger Thornholm som 
beretter, at han i omkring ti minutter så et klart 
lysende objekt, det lyste klarere end polar¬ 
stjernen. Objektet fløj på en horisontal kurs. 

Fænomenet jagttoges i tiden mellem 22.55 
og 23.05. Greger Thornholm ventede siden 
over en time, men så ikke mere. 

Det mærkelige er, at jeg så et lignende fæ¬ 
nomen på samme sted for to år siden. Det var 
den 23. juli 1973, fortæller Greger Thornholm 
til GT. 

UFO-Rapport 4/75. /C.H. 

NORGE: 

Finnmark Dagblad 19. september 1975: 

Mystisk genstand på himlen 
over Hammerfest 

En stærkt lysende genstand, som med ujævn 
hastighed bevægede sig over himlen natten til i 
går, har medført mange henvendelser til Finn¬ 
mark Dagblad. En mand fortæller: 

Det var et fantastisk stærkt lys. Genstanden 
dukkede op kl. 01.23 over Salen og bevægede 
sig med ujævn hastighed i retningen mod 
Molla og forsvandt over Fugleneset. Den var 
synlig i ti minutter og lyste meget stærkere end 
den kraftigste stjerne. Jeg har aldrig set noget 
lignende, siger han. 

En anden fortæller, at genstanden bevæ¬ 
gede sig i retningen syd-nord og havde en 
lang meteorlignende hale efter sig. Hastighe¬ 
den var ujævn, en gang imellem virkede det, 
som den stoppede, for så at rase videre med 
kolossal hastighed. 

- Bårdh. 

Alta posten 20. september 1975: 

UFO set torsdag nat ved 
Stuoro Suolojavrre 

Hvad var det for en lysende genstand som læ¬ 
rer Kjell Brenna og en af hans elever iagttog på 
himlen ved Stuoro Suolojavrre natten til tors¬ 
dag? Den lysende, kugleformede genstand 
kom fra øst, bevægede sig i en bue mod nord¬ 
vest og forsvandt. I ca. 15 minutter kunne de 
følge den mærkelige genstand - lad os kalde 
den et UFO. NU kan et UFO være så meget, 
men for Brenna og Roger Johansen var det en 
mærkelig oplevelse. De har ingen naturlig 
forklaring på, hvad det var de så. 

Det var mellem kl. 01.30 og 02.00, at Brenna, 
som var alene uden for teltet ved Stuoro Suo¬ 
lojavrre, så den stærkt lysende genstand 
komme fra øst og aftegne sig klarere og kla¬ 
rere mod horisonten. Brenna var på fisketur 
sammen med 9 ungdomsskoleelever. For at 
være sikker på, at det ikke var ham der så sy¬ 
ner, kaldte han på Roger Johansen, som 
endnu lå vågen i teltet. De andre elever sov. 
Roger kom ud fra teltet og kunne konstatere, 
at hans lærer ikke så syner. Genstanden kom 
stadig nærmere. 

Ingen af vidnerne kan fortælle, hvor tæt 
UFO’et egentlig kom dem, før det blev borte 
mod horisonten. Roger Johansen siger imid¬ 
lertid, at han tror det bevægede sig meget hur¬ 
tigt. Bagved selve den kugleformede lysende 
genstand var der et lysspor. 

Pludselig virkede det som den eksplode¬ 
rede. Det så ud, som når en nytårsraket er ud¬ 
brændt og kaster de sidste gnister fra sig. Men 
denne genstand fortsatte sin fart hen over him¬ 
len. Den lavede et sving mod nordvest og blev 
efterhånden borte mod horisonten. Da vi 
kunne iagttage UFO’et i ca. 15 minutter, tror 
jeg den må have været meget langt fra os, for¬ 
tæller Roger Johansen. 

Hvordan var vejrforholdene denne nat? 

Det var godt vejr, men koldt. På jorden var 
der rim. Det var delvis overskyet, og Månen var 
fremme ind imellem. Der var desuden nordlys, 
som gik over himlen frem og tilbage i retningen 
nord-syd. Det var alligevel ret mørkt og helt 
vindstille. 


UFO FORUM Rapportnyt 4/75: 

4. august 1975, 

Tyristrand - Solbergåsen, kl. 23.30. Fire vidner 
får pludselig øje på en lysende kugle i 45 gra¬ 
ders højde med kurs NØ-NV. Objektet havde 
et stærkt konstant hvidt lys med en kraftigt ly¬ 
sende gulhvid korona. Hastigheden var stor, 
men noget ujævn; mindre end et jetflys. Vejret 
var klart, stille og mørkt. 18 grader C. 

Observatøren fortæller, at en lign. genstand 
blev observeret omkring det samme tids¬ 
punkt og sted aftenen efter, men det var van¬ 
skeligt at sige, om der var et eller to objekter, 
for når det ene blev borte, så de lys et andet 
sted i nærheden. Der var også flere vidner den 
anden aften. Objektets længde beregnes til 
3-4 cm målt i udstrakt arm. Objektet forsvandt 
i NV. Observationstid 5 minutter. 

Kredit: Arvid Granholm. /C.H. 

25. august 1975: 

Observationsstedet Moss. Et ægtepar iagttog i 
40 minutter to objekter, der opførte sig mær¬ 
keligt. Objekterne var ca. 0,5 cm målt mellem 
tommel- og pegefinger i udstrakt arm, farven 
gulhvid. Vejret var klart med enkelte små 
skyer. 

Gennem et vindue opdagede fruen to kraf¬ 
tigt lysende objekter komme flyvende parallelt 
fra syd, det ene over det andet. Det øverste ob¬ 
jekt så ud som om det cirklede over det andet. 
Manden syntes det mest af alt så ud som en 
mislykket sammenkobling. Det ser ud, som om 
objekterne øger og mindsker lysstyrke, som 
havde det drejet sig om et aflangt objekt, der 
roterede. Fruen mente at objekterne var halv¬ 
runde og havde et lysende parti bag sig som 
havde de hale. Objekterne stoppede med et 
brat op, nedenfor og til venstre for Månen. Ef¬ 
ter nogen tid accelererede det øverste objekt 
med en enorm hastighed i en bue nedad og i 
retning mod nord. Det andet objekt blev 
stående, og ægteparret så ikke om eller hvor¬ 
dan det forsvandt. 

Dagen efter kontaktede Moss Dagblad Fly¬ 
vevåbnets radarstation Kongsvinger. Her 
kunne man fortælle, at der ikke fra stationen 
var observeret noget usædvanligt på det ak¬ 
tuelle tidspunkt. På Rygge flyvestation var man 
overordentlig formel og udtalte: At man intet 


28 UFO-NYT 1-76 


havde set, og der havde ikke været nogen 
flyaktivitet på det pågældende tidspunkt. 

Observationstiden: 23.07 til 23.47. 

13. september 1975: 

I et område ved havnen i Drammen observerer 
3 personer et objekt. Kl. 04.00 får en vægter 
gennem et vindue i vagten øje på et objekt, 2-3 
cm målt i udstrakt arm. Objektet har form som 
en tallerken med oversiden vendt nedad, far¬ 
ven er rødlig. 

► Objektet kom fra syd, stoppede op ca. 30 

grader over horisonten mod nord. Her står det 
stille i 2 til 3 minutter for herefter at flyve videre 
mod nordvest uden at forandre højde; her bli¬ 
ver objektet stående i ca. 6 minutter. Observa¬ 
tøren tilkalder da pr. telefon to andre, som ar¬ 
bejder i havnen. Observatøren, som først op¬ 
dagede objektet, henter en kikkert i sin vogn. 
Han opdager da, at der kommer lysstråler ret¬ 
tet nedad fra objektet. Med et bevæger objek¬ 
tet sig igen, denne gang den modsatte vej, og 
forsvinder i horisonten. Observatøren mener, 
at objektet, da det var tættest ved ham, var på 
en afstand af 400-500 meter. 

17. september 1975: 

Kl. 02.00 vågner en frue i Norum nær Sørum. 
Da hun ser ud ad vinduet, ser hun et objekt, 
cirkelrundt og gult, med en lang hvid lysende 
hale efter sig. Objektet, der var ca. 30 grader 
over horisonten, kom fra nord-nordøst. Ob¬ 
jektet fløj horisontalt for med ét at dykke ned 
bag nogle træer, så observatøren ikke længere 


Ancient Astronaut Society afholder i 
maj måned 1976 sin 3. verdenskonfe¬ 
rence. I 1975 blev konferencen af¬ 
holdt i Schweiz, medens dette års kon¬ 
ference finder sted i Crikvenica i Ju¬ 
goslavien, arrangeret af dr. Josip Kot- 
nik. 

Blandt talerne vil blandt andet være 
Erich von Dåniken (Schweiz), Jacques 


var i stand til at følge det. Observationen var 
lydløs og varede ca. 5 minutter. 

C.H. 

20. oktober 1975: 

Kl. 22.15 observerer to unge mænd, som står 
uden for den enes bopæl i Blommenholm, et 
objekt. Objektet er på størrelse med en norsk 
toøre målt i udstrakt arm. Nederst har objektet 
en gul stribe, ovenover lyser det klart hvidt. 



Objektet kommer til syne ved at det dukker op 
bag et træ, 35 grader over horisonten fra nord¬ 
vest. Objektet bevæger sig svagt nedad i ca. 4 
sekunder. Med ét ser det ud, som sker der en 
eksplosion, men objektet fortsætter sin bane, 
dog nu med en hale efter sig. 3 sekunder se¬ 
nere er det forsvundet bag nogle træer. 

Observationen er lydløs, objektet forsvinder 
mod vest. 

C.H. 


Bergier (Frankrig), Josef F. Blumrich 
(USA), Vladimir Avinski (Sovjetunionen) 
og Alexander B. Minervin (Sovjetunio¬ 
nen). Man regner i øjeblikket med at 
kunne præsentere i alt 12-15 talere, 
ligesom andre kendte forfattere på 
dette område vil deltage i paneldiskus¬ 
sioner og gruppearbejde. 

Ancient Sk i es, sept./okt. 75. /OH 

KIG PÅ HIMLEN 

— sådan ser den ud! 


Under mine observationer i det svundne år har 
jeg kunnet konstatere, at det er med stjerne- 
kiggeri som at spille i lotteriet. Allerbedst som 
man glæder sig til gevinst udebliver det af en 
eller anden grund. Jeg tænker her på den par¬ 
tielle solformørkelse der indtraf 11. maj 1975, 
der blev en »totalformørkelse« for mig, idet 
himlen var uigennemtrængelig for sollys, af 
mørke regnfulde skyer, så fænomenet var 
umulig at observere. Ligeledes tænker jeg på 
meteorsværme, der har været i årets løb, som 
man faktisk med god grund kan glæde sig til, 
for det kan være en oplevelse at se, men det 
har ikke været de store kaskader. De fleste af 
de aftener, hvor sværmene forekom, har der 
været overskyet, og så er der en anden uheldig 
omstændighed, der også spiller en rolle. Det er 
sådan, at Jorden i sit omløb omkring Solen, i 
forhold til bevægelsesretningen, altid vil have 
en forside og en bagside. Hvis vi så under om¬ 
løbet omkring Solen befinder os på klodens 
bagerste halvdel, vil vi, selvom vi har nat, ikke 
kunne se en evt. hovedsværm, da den jo vil 
brænde op på Jordens forside, så sværmenes 
intensitet og observationer af dem beror til en 
vis grad på held. 

Derimod var måneformørkelsen den 18-19 
november en oplevelse, der var værd at spo¬ 
lere lidt nattesøvn på. Der kom ganske vist på 
min egn en del skyer ved første del af proces¬ 
sen, men senere, da totaliteten indtraf, var 
himlen fuldstændig klar, og hvis man skal be¬ 
skrive hændelsen for andre, der ikke selv så 
det, vil jeg sige at Månen på det nærmeste i 
kikkert lignede en kæmpemæssig ravperle i 
modlys. 

Til andre tider kan man også få en særdeles 
stor overraskelse, når man mindst venter det. 
På en kold og klar efterårsnat for ca. 20 år si¬ 
den, da jeg var på andejagt, kom der pludselig 
på vesthimlen en stor ildkugle (bolide) til syne, 
som jeg fulgte med stor interesse hen over 
himlen, og da den passerede lige hen over ho¬ 
vedet på mig, havde jeg de bedst tænkelige 
muligheder for at studere fænomenet i detal¬ 


jer. Selve hovedet var på størrelse med en' 5 kr. 
i udstrakt arm, og halen målt på samme me¬ 
tode en meter eller så, og den havde karakter 
som gnister fra en slibesten; hele processen 
varede ca. 25 sekunder, hvor den ved afslut¬ 
ningen delte sig i to, hvorefter den forsvandt 
over Limfjorden. Det var en stor oplevelse, og 
det føltes underligt at kunne betragte kuglen, 
der på grund af sin størrelse føltes så nær, og 
dog var der ikke en lyd at høre. Afstanden var 
svær at fastslå, men det er nærliggende at for¬ 
mode, at forbrændingen er sket i ca. 100 km 
højde. 

En anden astronomisk oplevelse af nyere 
dato, jeg har haft, var fredag den 29. august 
1975, da jeg som enhver anden stjerneklar af¬ 
ten var ude på terrassen for at inspicere him¬ 
len. Da blev min opmærksomhed af en eller 
anden grund henledt på stjernebilledet Sva¬ 
nen, der på det tidspunkt stod i zenith, og da 
jeg havde studeret konstellationen et øjeblik, 
stod det mig klart, at billedet var anderledes 
end det plejede at være, idet der i Svanens 
hale var en stjerne, jeg ikke tidligere havde set. 
Det gjorde mig på en måde underlig til mode, 
da jeg var helt sikker på, at denne stjerne ikke 
tidligere havde været på dette sted. Svanens 
hale var blevet dobbelt så lang. Jeg kiggede og 
spekulerede og kunne ikke få det ellers så 
markante stjernebillede til at passe. Jeg gik i 
seng, og det blev ved med at køre rundt i hove¬ 
det på mig. Lørdag morgen blev det så offent¬ 
liggjort i radioavisen, at det var konstateret en 
nova (ny stjerne), betegnelsen er noget vildle¬ 
dende, da der ikke er tale om en ny stjerne, 
men blot en stjerne, der helt eller delvis hidtil 
har været usynlig, men af en eller anden grund 
pludselig blusser op (eksplosion el. lign.) og ly¬ 
ser kraftigt i kortere eller længere tid, og det 
var altså forklaringen på min observation. Få 
dage efter var jeg igen ude for at se på Nova 
Cygni 1975, (der er den officielle betegnelse) 
men da var den ikke mere at se med det blotte 
øje. 

Af andre kendte novaer kan nævnes Tychos- 

stjerne, der blev betegnet som supernova, og 
som navnet siger, blev opdaget af Tycho Brahe 
i år 1572 i stjernebilledet Cassiopeia. Den 
nåede op på en lysstyrke, der svarede til pla¬ 
neten Venus i max. Den forlængst udbrændte 
supernova registreres nu kun som radiokilde. 

A propos Venus. Vi skal ikke forvente os me¬ 
gen fornøjelse af denne lysstærke planet her 
først i det nye år. Den befinder sig her midt i fe¬ 
bruar i stjernebilledet Skytten og står op kl. ca. 
6.30 i sydøst, og går ned midt på eftermidda¬ 
gen. Midt i april er planeten at finde i stjerne¬ 
billedet Fiskene og står op kl. 5.00 og går ned, 
efter en lille tur lavt hen over horisonten, sidst 
på eftermiddagen. 

I modsætning til Venus er planeten Jupiter 
en udpræget aftenstjerne i denne tid. Den be¬ 
finder sig i stjernebilledet Fiskene og kan fin¬ 
des højt på himlen i syd, når Solen går ned. 
Midt i april er planeten flyttet hen i Vædderens 
tegn og står op kl. ca. 5.45 og går ned igen kl. 
20.15. 

Mars, også kaldet Den røde Planet, er, trods 
dens forholdsvis lille størrelse (diam. 6770 km) 
et af de mest fremtrædende objekter på him¬ 
len, når den er Jorden nærmest. Den 8. de¬ 
cember sidste år, stod den i opposition, dvs. at 
planeten befinder sig på lige linje med Solen 
og Jorden. Den næste opposition forekommer 
først igen 22. januar 1978, så planetens lys¬ 
styrke vil altså indtil da være i aftagende. Af¬ 
standen til Mars er varierende, da dens bane¬ 
forløb er eliptisk. Ved oppositionen sidste år 
var afstanden kun ca. 85 millioner km, og der 
vil gå adskillige år, før den igen kommer Jor¬ 
den så nær. 

Mars har jo nok, blandt astronomer, været 
en af de mest omdiskuterede planeter, blandt 
andet på grund af de såkaldte marskanaler, 
der blev opdaget af italieneren Schiaparelli i år 
1877, og som den amerikanske astronom, P. 
Lowell hævdede var kunstige vandløb, der var 
anlagt af marsbeboerne for at udnytte den 
sparsomme vandmængde, der fandtes på pla¬ 
neten. Man må desværre erkende, at Mars er 
blevet en hel del afromantiseret siden da. Jeg 
siger desværre, da det er mit indtryk, at jo 
mere der forskes i rummet, jo mindre interes¬ 
sante vil objekterne blive. Det gælder først og 
fremmest Månen, men nu også de nærmeste 
planeter. Det er ligesom om, at når en frem¬ 
med klode er blevet målt og vejet og stemplet 


med støvlesåler og landingsmoduler, vil man 
som observatør på Jorden miste en hel del 
interesse for vedkommende planet. Den bliver 
på en måde lagt væk ligesom en læst bog. 

Mars, der har en overflade, der til forveks¬ 
ling ligner Månens, står midt i februar i Tyrens 
tegn, kulminerer højt på sydhimlen kl. 19.50 og 
går ned kl. 5.00. Midt i april kan Mars kun ses 
som aftenstjerne, idet den står op om formid¬ 
dagen og går ned kl. 2.40. 

Jeg beskrev i sidste nr. af UFO-NYT et atmo¬ 
sfærefænomen, hvor lysstærke objekter har va¬ 
rierende lysstyrke og skiftende farver. Her i 
vintersæsonen vil det være relevant at afslutte 
artiklen med at anbefale læserne at gå ud en 
frostklar aften for at studere himlens klareste 
stjerne, nemlig Sirius i stjernebilledet Store 
hund. Sirius, der betegnes som hvid stjerne, 
har en imponerende lysstyrke selv om den be¬ 
finder sig i en afstand på 8,7 lysår (83 billioner 
km) fra os. Den kan desværre kun ses i vinter¬ 
halvåret og står aldrig højt på himlen. 

Midt i februar står den op i sydøst ca. kl. 
17.30 og går ned igen ved 1-tiden om morge¬ 
nen, og medio april skulle man have en mulig¬ 
hed for at se den inden den går ned i sydvest 
kl. ca. 21.30. 

Fænomenet er mest udpræget, når stjernen 
står lavt over horisonten. Jeg overværede det 
en aften, som så ofte tidligere, i begyndelsen af 
december måned sidste år, og jeg er overbe¬ 
vist om, at de mennesker, der aldrig har obser¬ 
veret dette farvespil, vil blive overrasket over 
synet. 

E. Amby Knudsen 


Sommerens UFO-arrangement: 

»UFO 76« 

afholdes i dagene 17.-23. juli 

Skriv efter alle oplysninger hos 

Bent Eriksen 
Købmagergade 6 B, 2. th. 
7000 Fredericia 

Jeg tillader mig at sende Dem et udklip af en 
kort notits, som jeg tilfældigt faldt over i et 
Søndags-BT fra 30. januar 1975. 

Hans drøm kan føre os til andre solsystemer 

En forskers drøm kan måske føre til, at viden¬ 
skaben udvikler en metode, så det bliver mu¬ 
ligt at flyve ud til andre solsystemer. Drømmen 
havde en 58-årig englænder uden videnskabe¬ 
lig uddannelse, men han fortalte den til den 
kendte britiske videnskabsmand, professor 
Eric Laithwaite fra Imperial College of Science 
and Technology i London. 

Denne har på et møde i London demonstre¬ 
ret den ny motor, som er baseret på gyroskop- 
princippet, en »spindetop«, som kan overvinde 
tyngdeloven. Han sagde, at dens virkemåde 
ikke var let at forklare - ellers havde andre for 
længst konstrueret den. 

Professoren mødte op med to gyroskopmo- 
deller, og de virkede begge. Ved at sætte mo¬ 
toren i gang fik han dem til at rotere med stor 
hastighed, og de bevægede sig op i luften, til 
de nåede en skinne. 

Det mest forbløffende ved eksperimentet var 
nok vejningen. Gyroskoperne blev vejet på en 
almindelig køkkenvægt. Når de lå stille uden at 
bevæge sig, vejede de ti kilo, men når de rote¬ 
rede hastigt, var vægten kun 7,5 kilo. 

Professor Laithwaite erklærede, at vægtta¬ 
bet svarede til tabet af tyngdekraft, og at ma¬ 
skinen kunne blive helt vægtløs. Han forudså, 
at man en dag sender gyroskoper ud i ver¬ 
densrummet med en raket af de kendte typer. 
Hvis man forsyner dem med elementer til sole¬ 
nergi eller atomkraft, vil de kunne udforske an¬ 
dre solsystemer. 

Bent Henius 

Det med vægttabet og gyroprincippet lyder 
meget interessant på baggrund af de mange 
UFO-observationer, som netop giver udtryk for 
en opfattelse af rotation. Man kan blot tvivle 


på, om den citerede engelske videnskabs¬ 
mand eller det videnskabelige College overho¬ 
vedet drager paralleller til UFO-spørgsmålet. 
Det plejer naturvidenskaben ikke gerne at 
gøre, og Bent Henius, som står for artiklen, har 
heller ikke gjort det. 

Mon dette er noget at forske videre i? 

Venlig hilsen 
T. Johansen, Hørsholm 

Vi siger tak til hr. Johansen for det venlige brev 
- vi er altid glade for at modtage udklip og an¬ 
det materiale, selv om vi desværre sjældent får 
tid til at takke direkte. 

Hvis der er realiteter bag den omtalte opda¬ 
gelse, har det naturligvis vide perspektiver, og 
hvis det lykkes os at få lidt mere eksakte og de¬ 
taljerede oplysninger frem, vil vi skynde os at 
viderebringe dem til vore læsere. 

Red. 

BOGANMELDELSE 


»Det kommer en dag. 

af Eugen Semitjov, 

Askild & Karnekull, 

1974, 256 s., 
rigt illustreret. 

Eugen Semitjov må betegnes som en af ver¬ 
dens førende rumfartsjournalister. Mangeå¬ 
rige læsere af UFO-NYT fik allerede i 1966 lej¬ 
lighed til at beskæftige sig med Semitjov og 
hans tanker. Artiklerne »På sporet af tallerke- 
nernes fremdrivningssystem?« og »Næste mål 
i rummet: Stjernerne!« er på sin vis ret opsigts¬ 
vækkende, når man tænker på, at en seriøs 
rumfartsjournalist er forfatter til disse produk¬ 
ter. Bogen »Det kommer en dag . . .«, som for 
nogen tid siden blev udsendt på svensk, er en 
samling af Semitjovs forskellige synspunkter 
på rumfarten før og nu. 

Semitjovs bog lader sig groft taget inddele i 
to afsnit: først det »jord«-bundne og videnska¬ 
beligt velunderbyggede materiale, siden det 
mere fantasiprægede og for den etablerede vi¬ 
denskab »uacceptable«. Bogen er placeret un¬ 
der »Astronomi - rumfart«, men det gælder 
kun for første del. 

Det er almindelig kendt, at dagbladene ver¬ 
den over har været med til at offentliggøre me¬ 
gen svindel, der ikke har haft hold i virkelighe¬ 
den. Især er det gået ud over »tallerkenerne«, 
»de små grønne mænd« og deslige. Semitjov 
indleder den »seriøse« del med at tage et me¬ 
get tydeligt svindeleksempel fra 1835 under 
behandling. Avisen »New York Sun« offentlig¬ 
gjorde en augustdag i 1835, at astronomen Sir 
John Herschel havde observeret ejendomme¬ 
lige væsener på Månens overflade fra sit ob¬ 
servatorium i Cape Town, Sydafrika. Sagen var 
naturligvis det rene opspind, svindel, skabt af 
en sensationslysten engelsk journalist, Ric¬ 
hard Locke, der gerne så sit blads oplagstal 
hævet. Det lykkedes fuldtud. Men allerede 
mange år før Apollo-månelandingerne var der 
vel kun få videnskabsmænd, der troede på in¬ 
telligent liv på Månen. 

I kapitlet »Man kallar oss civilisation typ I« 
beskæftiger Semitjov sig først og fremmest 
med radioastronomien. De store radiotelesko¬ 


per, der er dukket op indenfor de sidste 25-30 
år, har gjort det muligt for os at aflytte fjerntlig¬ 
gende stjerner for på denne måde at kunne 
konstatere, om der eksisterer andre intelli- 
gensvæsener i universet end os. Det har ført til 
flere »alarmer«, hvor forskere har ment at have 
opdaget mystiske radiosignaler, men endnu 
har vi ikke mange faste holdepunkter i så¬ 
danne postulater. 

Semitjov udmærker sig bl. a. ved at have be¬ 
søgt de steder, han omtaler. Således har han 
været på Arecibo lonospheric Observatory i 
Puerto Rico, et af verdens største radiotele¬ 
skoper. Der fik han lejlighed til at tale med 
Frank Drake, radioteleskopets leder, der for 
mere end 15 år siden startede Project OZMA, 
der havde til formål at lytte efter signaler fra 
fjerntliggende stjerner. 

Oplysningerne i bogens første del er ganske 
gode og tillige ret nye. Selv om der sker en ri¬ 
vende udvikling indenfor rumfart og astronomi 
i disse år, er bogen absolut ikke forældet på 
dette område og vil kunne benyttes i mindst et 
par år endnu. 

I anden del bevæger Semitjov sig ind på et 
område, som han nok er meget interesseret i, 
men hvor hans kundskaber ikke svarer til hans 
interesse. Forfatteren spekulerer på, om frem¬ 
mede civilisationer har besøgt vor klode for tu¬ 
sinder af år siden. Forfatteren kommer ikke 
med et endegyldigt svar, men han lægger ikke 
skjul på, at han er meget fascineret af tanken. 
Som »beviser« for sine tanker bruger han 
kendte »fortidsforskningsklassikere«, deri¬ 
blandt Ezekiels åbenbaring, mange steder i Bi¬ 
belen, vimanaberetningerne fra Indien, Jesus- 
legenden, Tunguska-eksplosionen. Denne 
forklarer han dog som mødet mellem stof og 
antistof. En længere - og ikke uinteressant - 
redegørelse af dette problem følger. 

Det vigtigste spørgsmål står tilbage: Kan 
denne bog anbefales? Dertil må jeg svare 
både JA og NEJ. For begyndere, der gerne vil 
have en bred og populær affattet orientering 
om den moderne rumfart og astronomi, er sva¬ 
ret JA. For den mere erfarne er der ikke noget 
at hente i bogen. Med hensyn til Semitjovs 
orientering om »fortidsforskning« kan siges, at 

bogens materiale er en god »appetitvækker«, 
men heller ikke mere. 

Lige til slut kan nævnes, at Semitjov for gan¬ 
ske nylig har udgivet en UFO-bog ved navn 
»De otroliga Tefaten«, de utrolige tallerkener. 


Man kan derved tydeligt følge Semitjovs ud¬ 
vikling: fra rumfart/astronomi over »fortids¬ 
forskning« til UFO’erne. Ikke en hel uinteres¬ 
sant udvikling. 

Torsten Dam-Jensen 



DEN 

RUSSISKE VENUS-LANDING 


Den 21. oktober 1975 landede den russiske Venus-sonde, Venera 9, 
blødt på Venus’ overflade og begyndte at sende billeder fra den sky - 
omhyllede planet tilbage til Jorden. Den 25. oktober gentog russerne 
successen og anbragte Venera 10 blødt 2200 kilometer fra den første 
sonde. 


De to russiske rumsonder blev opsendt i juni i 
år og bestod hver af to komponenter, et mo¬ 
derfartøj, der blev i bane om Venus, og et lan¬ 
dingsfartøj, der sendtes ned gennem Venus’ 
tætte skylag. Kombinationen svarer til den, 
amerikanerne anvender i deres Viking-projekt 
til Mars. 

Moderskibet indsamler stadig oplysninger 
om de øverste atmosfærelag, medens lan¬ 
dingsmodulerne kun overlevede henholdsvis 
53 og 65 minutter på selve planetens over - 
flade. Begge sonderne nåede dog i løbet af de¬ 
res korte levetid at sende billeder hjem til Jor¬ 
den af Venus’ overflade - og billederne har 
været en sensation. Adskillige forestillinger om 
vor søsterplanet synes at skulle revideres. 

Man var klar over, at atmosfæren var tyk og 
at overfladetemperaturen lå omkring 460 gra¬ 
der C. Venera 9 målte et tryk på 90 atmosfærer 
og en temperatur på 485 grader C, Venera 10 
angav henholdsvis 9 2 atmosfærer og 465 gra¬ 
der C. At planetens regn består af svovlsyre 
gør ikke forholdene mere behagelige. 


Der var dog et par opdagelser, der overra¬ 
skede særlig meget. Man havde tidligere anta¬ 
get, at kun omkring 2% af det totalt modtagne 
sollys nåede ned til planetoverfladen, hvilket 
skulle give en belysning svarende til vore mør¬ 
keste regnvejrsdage med tykke, mørke skyer 
og derfor ikke være særlig egnet til fotografe¬ 
ring. På trods af dette opnåede russerne for¬ 
bløffende fine billeder, og billederne rummede 
den næste overraskelse. For det første var det 
muligt at se Venusoverfladen ud til 300 meter 
fra landingsstedet, og billederne viste klippe¬ 
former og -stykker af en helt anden art end for¬ 
ventet. Man har fra Jorden målt, at der skulle 
rase enorme storme på Venus, hvilket skulle 
medføre, at fremspring og klippestykker skulle 
være slebet runde. I stedet for viser billeder 
klippestykker, der varierer fra en snes centi¬ 
meter til mere end en meter i diameter, med 
adskillige skarpe hjørner og kanter. 

De to landingssteder synes ret forskellige i 
udseende. Venera 9 landede i et område med 
granitlignende klipper, mens Venera 10’s lan- 

VENUS 10 - Det vulkanske område, hvor Venus 10 landede den femdelte genstand midt i billedet, og emnet, som pilen 

viser store »pandekager « som f. eks. den store lyse længst til peger på, er alle dele af landingsmodulet. (APN) 

venstre i billedet. Det lyse område ned er s t i billedets midte, 



VENUS 9 - Det granitlignende område hvor Venus 9 landede stre del, ses noget af landingsmodulet. (TASS) 
viser store nydannede klippestykker. I billedets nederste ven- 


dingsområde beskrives som »et gammelt vul¬ 
kansk bjerg overstrøet med glatte, pandeka¬ 
gelignende klipper.« 

USA har planer om i 1978 at afsende 2 
Pioneer-rumsonder til Venus. Den ene skal 
kredse om planeten og undersøge atmosfæ¬ 
ren, mens den anden, »rumbussen«, skal ud¬ 
sende 4 mindre sonder, der skal lande på for¬ 
skellige steder på Venus’ overflade. Moderski¬ 


bet vil selv herefter gå ind i atmosfæren og fo¬ 
retage målinger, inden det brænder op. Disse 
planer har dog ikke indeholdt fotografering af 
overfladen, men vil nok blive modificeret efter 
russernes foto-succes. 

/Fl. Ahrenkiel 

Kilde: 

Information 24/11-75. 

New Scient ist 30/10-75. 

»VIKINGERNE« 

PÅ VEJ MOD MARS 


Efter adskillige dages udsættelse på grund af vejr og fejl i udstyret blev 
USA’s to Viking-sonder endelig sendt afsted mod deres fjerne mål - 
planeten Mars - sidst i august 1975. Rumfartøjerne skal i løbet af 10-11 
måneder, dvs. i juni-juli-august 1976, nå frem til den umiddelbare nær¬ 
hed af Mars, som til den tid befinder sig næsten modsat af, hvor den 
er nu i forhold til Solen. Når sonderne er nået så langt, skal de nedsætte 
farten ved hjælp af deres raketmotorer og gå ind i varige baner om 
Mars, ellipser der er 1500 km fra Marsoverfladen, hvor de er nærmest 
og 32.600 km fra overfladen, hvor de er fjernest. De opnår herved en 
omløbstid der er præcis ét marsdøgn,dvs. de vil stort set holde sig over 
samme egn. Fartøjerne er afsendt med ca. 10 døgns mellemrum og 
vil nå deres mål med 7 ugers mellemrum. Deres rejserute er ca. 815 
millioner kilometer. 


Disse nye Mars-fartøjer, der ved starten kal¬ 
des Viking A og Viking B og efter opsendelsen 
Viking 1 og Viking 2, er meget større og mere 
komplicerede end den tidligere benyttede 
»mariner«-type. Viking består af to komponen¬ 
ter, kaldet »Orbiter« og »Lander«. Nogle dage 
eller uger efter de er blevet kunstige Mars- 
måner, adskilles de to dele. Orbiter-fartøjerne 
vedbliver at kredse i bane om Mars, mens 
Lander-fartøjerne skal gå ned gennem Mars- 
atmosfæren og lande blidt på Mars¬ 
overfladen. Hver Viking er spækket med vi¬ 
denskabelige måleinstrumenter, der skal ud¬ 
føre 13 forskellige undersøgelser. Nogle in¬ 
strumenter skal foretage eksperimenter, andre 
skal observere, og nogle få kombineres i en 
enkelt undersøgelse, der både rummer iagtta¬ 
gelse, måling og eksperimentering. Tre under¬ 
søgelser sker fra hver Orbiter, otte fra hver 
Lander og to undersøgelser involverer begge 
slags fartøjer. 

Efter at være blevet frigjort fra Orbiter rettes 
Lander ind til sin tur ned gennem Marsatmo- 
sfæren, bl. a. således at det store varmeskjold 
vil tage den værste gnidningsvarme under tu¬ 
ren ned. Når farten er aftaget skydes Orbiters 


faldskærm ud og fartøjet lander blidt på 
Marsoverfladen. Umiddelbart inden kontakten 
med overfladen anvendes Landers bremsera- 
ketter. 

For en sikkerheds skyld har man på forhånd 
udvalgt 2 landingssteder for hver Lander. Går 
alt glat vil Lander 1 lande i et område, der kal¬ 
des Chryse, beliggende ved den nordøstlige 
ende af en 4800 km lang canyon, som blev op¬ 
daget af Mariner 9. Lander 2’s primære lan¬ 
dingssted hedder Cydonia og ligger i Mare Aci- 
dalium området, umiddelbart syd for den 
nordlige polarkalot. Hvis disse landingssteder 
af en eller anden grund skulle vise sig ueg¬ 
nede, f. eks. på grund af pludseligt opståede 
støvstorme (hvilket registreres fra Viking'erne i 
kredsbanen) skal Lander 1 og 2 anvende hen¬ 
holdsvis Tritonis Lacus og Alba (»det hvide 
område«) som landingsområder. Evt. kan helt 
tredje landingsområder komme på tale, af¬ 
hængigt af oplysningerne fra de omkredsende 
rumfartøjer. 

Opgaver: 

De vigtigste videnskabelige undersøgelser 
begynder, når de to Lander-moduler er sikkert 

VIKING LANDER CAPSULE 

Denne tegning viser Viking rumsondens udseende under turen fra Jorden til Mars. Den øverste 
del med de fire vinger med solbatterier er Orbiter-delen. I kapslen under Orbiter er Lander-mo- 
dulet, kapslet ind som en larve i en kokon. Kapslen skydes løs fra Orbiter før turen ned til 
Mars-overfladen skal starte. 


landet på Mars-overfladen. To elektroniske ka¬ 
meraer monteret bevægeligt på oversiden af 
Lander vil optage panorama billeder af lan¬ 
dingsområdet og nærliggende områder. Der 
vil kunne fås både farve-, sort-hvid- og 
infrarøde-oDtagelser, og da der anvendes to 
kameraer, kan optagelserne kombineres så der 
opnås en vis stereo-virkning. Hvert kamera De- 
høver 20 min. for at scanne 360 grader, så hur¬ 
tigt bevægende objekter vil ikke blive registre¬ 
ret. Derimod er kameraerne indrettet, så de 
tegner et skarpt billede af ting både nært på og 
ude i horisonten. 

Instrumenter vil registrere evt. seismiske 
fænomener, atmosfæriske og meteorologiske 
egenskaber samt undersøge Mars’ magnet- og 
graviationsfelt. 

Nogle af de mest spændende eksperimenter 


er dog nok forsøgene, der skal prøve at påvise 
livsformer på planeten. 

Ved hjælp af en grave-skovl på en bevæge¬ 
lig og teleskopforlængelig arm skal Lander 
tage prøver af jorden i fartøjets nærhed. Disse 
jordprøver, der muligvis kan indeholde Mars- 
organismer, incuberes under forskellige for¬ 
hold, f. eks. ved temperaturer mellem 8 og 17 
grader C, uafhængig af den ydre temperatur. I 
et af eksperimenterne tilføres jordprøven en 
næringsrig væske, der indeholder kulstof-14. 
Blandingen opbevaresi 11 døgn, mens atmo¬ 
sfæren over jordprøven hele tiden analyseres 
for radioaktivt CO 2 og andre gasser (evt. orga¬ 
nismer vil kunne optage kulstof-14 fra næ¬ 
ringsvæsken, lade det indgå i metabolismen 
og senere frigøre en del af det radioaktive 
kulstof-14 som CO 2 ). Da man følger en evt. ak- 

Viking-Lander modulets udseende, når det er landet på Marsoverfladen og skal begynde sine 
videnskabelige undersøgelser. Bemærk specielt den lange arm til opsamling af jordprøverne, 
der skal undersøges for evt. liv. (Collector head) 


tivitet i 11-12 dage, vil videnskabsmændene 
kunne bestemme, om der finder vækst sted i 
kammeret med jordprøven. 

Der foretages andre lignende eksperimen¬ 
ter, hvor man søger at give evt. Mars- 
organismer de bedste livsbetingelser, hvoref¬ 
ter man så efter et vist tidsrum analyserer 
hele »suppen«, dvs. jordprøve, tilsatte stoffer 
og evt. organismer under ét, og leder efter ke¬ 
miske forbindelser, der kan være produkter fra 
noget levende. Bl.a. varmer man op til f.eks.500 
grader C, hvorved interessante stoffer efter¬ 
hånden fordamper og kan analyseres i en 
gaschromatograf. 

Hvis der opnås positive prøver fra ét eller 
flere af disse biologiske forsøg, foretages kon¬ 
trolforsøg. Skulle det ikke lykkes ved disse for¬ 


søg at finde tegn på noget liv på Mars, kan man 
ikke konkludere, at der ikke findes liv på Mars, 
men kun at der ikke var liv netop på de steder 
som sonderne gravede. Sonderne kunne jo 
være landet i et område, hvor liv var ret spar¬ 
somt. Og endelig kunne det være, at Viking’s 
instrumenter ikke var egnede til at påvise spe¬ 
cielt marsiske livsformer. Viking vil kun løse 
problemet om liv på Mars, hvis der opnås posi¬ 
tive resultater. Negative resultater vil udskyde 
svaret indtil endnu mere avancerede fartøjer 
kan landsættes og bevæge sig rundt på over¬ 
fladen, eller indtil mennesket bliver bragt der¬ 
op. /Fl. Ahrenkiel 

Kilde. 

NASA-News 183/75 

New Scient ist 7/8-75 

Ny teknik 
til 

fotografering 

af 

fjerne stjerner 



Set gennem kikkerter med stor forstørrelsesgrad eller gennem telesko¬ 
per vil de fleste af vort solsystems planeter kunne ses som skiver, nogle 
endda med visse overfladetræk. Men andre stjerner end lige netop So¬ 
len er så langt væk, at selv den nærmeste kun forekommer som et 
nålespidsagtigt lys set gennem selv de største teleskoper. 

Nu er det imidlertid lykkedes for astronomer på Kitt Peak Observa¬ 
toriet i Arizona at forbedre deres optagelse af stjernefotos. Med anven¬ 
delse af deres 158 tommers reflektor ■ verdens næststørste teleskop - 
kombineret med en ny, komputerforbedrende fotografisk teknik, har de 
opnået de første billeder af en stjerne, billeder der angiver visse over¬ 
fladedetaljer. 

Stjernen er Betelgeuse, en såkaldt rød gigant der er så mægtig, at 
anbragtes den på Solens plads ville dens overflade nå ud til Jupiters 
bane. En klar nat i marts 1974 tog astronomerne Roger Lynds, Jack 
Harvey og Peter Worden omkring 40 billeder af Betelgeuse, idet de eks¬ 
ponerede hver af de fotografiske plader i mindre end 1/100 sekund. 


Flue-øje effekt: 

Efter astronomisk målestok er 1/100 se¬ 
kund en yderst kort eksponeringstid, men på 
billeder taget gennem et stort spejlteleskop 
producerer denne metode en mærkværdig ef¬ 
fekt. Lommer af atmosfærisk turbulens langs 
teleskopets sigtelinie har en tilbøjelighed til at 
sprede det indkommende lys. Teleskopets 
store spejl bliver af denne årsag ligesom delt 


op i en masse små linser, og kommer til at 
virke lidt henad de mange linser i en flues øje. 
Den fotografiske plade i teleskopet viser derfor 
ikke ét skarpt billede af stjernen, men mange - 
fra 100 til 500 for hvert fotografi. Kun ved an¬ 
vendelse af lang eksponeringstid smelter de 
mange punkter efterhånden sammen til den 
ene, uldne uklare plet, der er så velkendt af as¬ 
tronomer. 


UFO-NYT 1-76 39 



Kitt Peak holdet besluttede sig imidlertid til 
at anvende denne flue-øje-effekt til deres egen 
fordel. Ved at gøre eksponeringstiden kort 
»frøs« de lyspletterne fast på den fotografiske 
plade, før de igen forsvandt. Ved at anvende 
denne fremgangsmåde opnåede Kitt Peak as¬ 
tronomerne en hel del flere oplysninger om 
stjernen, end hvad de kunne få fra en normal 
optagelse. Hvert af lyspunkterne på filmen gav 
sine oplysninger, svarende til dale og toppe i 
rillerne på en grammofonplade. Først når alle 
disse stumper af information samles til et hele 
opnås den totale information - i dette tilfælde 
billedet af en stjerne. 

For at kunne analysere og samle lyspletterne 
anvender astronomerne en high-speed scan¬ 
nende lysstråle, der ved sin passage af filmen 
afslører de svageste forskelle i sværtningen for 
de enkelte lyspletter. De opnåede data fra hver 
af de 40 fotografiske plader blev derefter kodet 
ind i en komputer, der kombinerededisse data 
til et enkelt stjerne-billede, på samme måde, 
som en kunstner samler en mosaik. 

Den komputer-fremstillede mosaik af Betel- 
geuse målte kun ca. 6,3 cm i diameter, men var 
alligevel detaljeret nok til at udvise svage mar¬ 
keringer, som videnskabsmændene mener 


kunne være store, varme områder i stjernens 
atmosfære - måske gasser, der med voldsom 
kraft skyder frem fra dens indre. Intet der er til¬ 
nærmelsesvis så dramatisk er nogensinde ob¬ 
serveret på vor sol, men den er også inde i en 
mere sindig periode i sin udvikling. 

Mange videnskabsmænd anser »»plet¬ 
fotograferingen« for at være en af de vigtigste 
opdagelser indenfor nyere, optisk astronomi. 
Når teknikken er blevet yderligere afpudset me¬ 
ner man, at det vil være muligt for astronomer 
med teleskoper på Jordens overflade helt at 
fjerne jordatmosfærens negative virkning fra 
deres fotografier. 

Mange astronomer er allerede i færd med at 
planlægge fotografering af andre himmellege¬ 
mer ved hjælp af »plet-fotografering«, og nogle 
af de første mål vil være quasarerne, der synes 
at være de fjerneste objekter man overhovedet 
har kunnet konstatere - bogstavelig talt lig¬ 
gende på »kanten« af det kendte univers. Et 
mere detaljeret billede af disse små, mærk¬ 
værdige objekter kan måske hjælpe til at af¬ 
sløre, hvordan de bærer sig ad med at produ¬ 
cere de enorme mængder energi, der gør dem 
synlige helt ned til den uendelig fjerne klode, 
Jorden. Kilde: Time, 3/2-75. /FI.A. 


Rumfarts-notitser: 


Intelsat IV-A: 

I begyndelsen af oktober 1975 opsendte NASA 
den kommercielle kommunikationssatellit IN¬ 
TELSAT IV-A fra Cape Canaveral ved hjælp af 
en Atlas/Centaur raket. 

Satellitten vejede 1500 kg ved starten og 
betjener området omkring Atlanterhavet. IN¬ 
TELSAT IV-A har en kapacitet, der er dobbelt 
så stor som de tidligere INTELSATs. Den 
supplerer det verdensomspændende netværk 
bestående af 7 andre INTELSAT IV satellitter. 
Der findes i øjeblikket 3 INTELSAT satellitter 
over Atlanterhavet, 2 over Stillehavet og 2 over 
Det indiske Ocean, men INTELSAT IV-A serien 


er endnu mere avanceret end de tidligere Intel¬ 
sat IV. Satellitten blev til at begynde med an¬ 
bragt i en stærkt elliptisk bane, hvorefter en 
faststofraket i satellitten sørgede for at gøre 
banen cirkulær. Slutpositionen blev en højde 
på 35.880 km over Ækvator, og da satellittens 
hastighed her svarer til Jordens rotationsha¬ 
stighed, vil satellitten forblive over samme 
punkt på Jorden. (N.N. 75-231) 

Atmosfære-satellit: 

Omkring 1. oktober opsendtes en ubemandet 
sonde med en Delta-raket og bragtes i en bane 
over Jordens poler. Satellitten skal i detaljer 
undersøge Jordens ydre atmosfære, hvor der 
sker atomare og molekylære processer, pro¬ 
cesser der er afgørende for hele atmosfærens 
varmebalance. Satellitten har fået navnet At- 
mosphere Explorer-D, og er den 54. Explorer, 
som er sendt op. Den del af atmosfæren, som 

man primært er interesseret i, er den del der 
ligger mellem 130 og.300 km’s højde. 

(N.N. 75-259) 

Russisk-amerikanske rumforsøg: 

For første gang vil der blive foretaget ameri¬ 
kanske forsøg ombord i en russisk satellit. I 
forbindelse med et russisk-amerikansk møde 
om Rumbiologi og -medicin fortalte dr. D. L. 
Winter, NASA, at man havde afsluttet planerne 
vedrørende forskellige forsøg med væv i rum¬ 
met. Russerne står for alt vedrørende sonde 
og opsendelse, og amerikanerne får 5 russisk¬ 
byggede, små beholdere med i sonden. Disse 
5 beholdere rummer de amerikanske forsøg, 
bl. a. omfattende forsøg med plantecellesvul¬ 
ster, forsøg med cellekulturer fra gulerødder 
samt forsøg med fiskefostre. En af hovedinter¬ 
esserne i forsøgene er at udforske den vægt¬ 
løse tilstands indflydelse på de forskellige sy¬ 
stemer. (N.N. 75-264) 

Jordstation i Chile: 

Chiles universitet planlægger at bygge og lede 
en jordstation til at modtage data fra NASA’s 
LANDSAT-satellit. Indtil jordstationen er fær¬ 
dig, vil universitetet anvende NASA’s station i 
Santiago for at få de ønskede data. Den chilen¬ 
ske jordstation vil være den tiende af denne 
art, der er planlagt eller færdiggjort på Jorden. 
USA har tre stationer i Alaska, Canada og Ma- 
ryland samt faciliteter i Brazilien, Canada og 
Italien. Iran og Zaire har opnået aftaler om lig¬ 
nende stationer til data fra LANDSAT, og CA¬ 
NADA er nu ved at planlægge station nr. 2. 

(N.N. 75-265) 

Kulilte fundet på Jupiter: 

For første gang har man kunnet påvise kulilte, 
CO, i Jupiters atmosfære. Tilstedeværelsen af 
meget små mængder kulilte i kæmpeplane¬ 
tens nedre atmosfære blev fastslået ved hjælp 
af meget detaljerede spektra, som opnåedes 
via instrumenter koblet til 270 cm teleskopet 
ved McDonald Observatoriet ved Texas’ uni¬ 
versitet i Austin. Hovedparten af Jupiters at¬ 
mosfære består af brint og helium med mindre 
mængder af methan, ammoniak, ethan, ace- 
thylen.phosphin og vanddamp. Man regner nu 
også med chancer for at kunne påvise kul¬ 
tveilte, CO 2 , men eftersøgning i denne retning 


må ske fra større højder over jordoverfladen 
på grund af atmosfærens filter. Kulilte er også 
fundet i mindre mængder på tre andre plane¬ 
ter, nemlig Jorden, Venus og Mars. 

(N.N. 75-269) 

Storm-satellitter: 

Det første aktivt arbejdende »miljøobservato¬ 
rium« i rummet blev sendt op midt i oktober. 
Sonden vejer 294 kg og fik navnet GOES-A 
(Geostationary Operationel Enviromental 
Satellite-A). Sondens to forgængere var NA¬ 
SA’s to SMS-satellitter. Alle tre opererer fra 
geosynkrone baner, dvs. placeret over samme 
punkt på Jorden, i 36.200 km’s højdeover æk¬ 
vator. GOES-A forsyner jordstationer med 
dag- og natbilleder afjorden med 30 minutters 
intervaller og giver de forskellige meteorologi¬ 
ske stationer på Jorden chancer for at opdage 
og advare mod storme og uvejr under opbyg¬ 
ning. SMS-I blev opsendt i maj 1974 og var 
den første i SMS/GOES serien og blev supple¬ 
ret med SMS-2 den 6. februar 1975. Foruden at 
rapportere om Jordens vejr holder GOES-A 
også øje med Solen og følger solpletaktivite¬ 
ten. (N.N. 75-270) 

/Ft. Ahrenkiel 


Mystiske 

raketter 

WASHINGTON: En pilot ombord i et 
amerikansk DC-9 rutefly, der lagde 
an til landing i Washington lufthavn, har 
beklaget sig over, at to raketter pas¬ 
serede tæt forbi hans fly i sidste uge. 
Klagen er blevet støttet af personalet 
i kontroltårnet, der også fik to ukendte 
genstande på radarskærmen. Den 
amerikanske rumfartsadministration 
NASA og Pentagon har imidlertid fralagt 
sig ethvert ansvar for opsendte raket¬ 
ter på nævnte tid og sted. De mener, at 
»raketterne« må have været meteoritter. 
(RB-AFP) 

Randers Amtsavis 27/11-75 

Dramatisk møde mellem piloter 


og UFO 

Nedenstående beretning 
om møde mellem piloter og 
et lysende UFO er blevet 
stykket sammen takket væ¬ 
re et nært efterforsknings¬ 
samarbejde mellem NICAP 
og avisen National In- 
quirer, og kan forhåbentlig 
så lidt usikkerhed i sin¬ 
dene hos de mest indædte 
skeptikere. 

Selve episoden startede tirsdag den 23. okto¬ 
ber kl. 02.26 i 1973. Departementet for Offent¬ 
lig Sikkerhed i San Antonio, USA, blev på dette 
tidspunkt bogstavelig talt oversvømmet af tele¬ 
fonopringninger fra temmelig nervøse og op¬ 
hidsede borgere, der fortalte, at de havde set 
en klartlysende, rød kugle bevæge sig lydløst 
hen over nattehimlen. At der blandt vidnerne 
også var piloter, flyveledere og utallige andre 
gjorde kun det hele mere alvorligt. Piloterne 
har imidlertid indtil nu forholdt sig tavse, øjen¬ 
synlig på grund af den almindelige tys-tys poli¬ 
tik og frygt for for megen publicity. 

Jim Stevens, der i mere end 5 år har funge¬ 
ret som flyveleder på San Antonio Internatio¬ 
nale Lufthavn, giver følgende beskrivelse af 
nattens hændelser: 

Det første tegn på, at noget var i gære, kom 
da Sikkerhedsdepartementet ringede og un¬ 
derrettede ham om det antal opringninger, de 
havde modtaget, og som gik ud på at der 
skulle befinde sig et UFO i nærheden af luft¬ 
havnen. Stevens forklarer, at han lod blikket 
feje hen over himlen et stykke tid,og skulle net¬ 
op til at affeje rapporten som værende resultat 
af fantasifostre, da hans blik fangede noget 
vest for lufthavnen. »Der var den! En uhyggelig, 
skinnende, rød lyskugle. Jeg sad som limet til 
mit sæde. Jeg kunne simpelthen ikke bevæge 


mig. Jeg havde aldrig nogensinde før været 
ude for noget lignende.« 

Stevens begyndte at iagttage kuglen gen¬ 
nem en kikkert, og beskrev objektets størrelse 
som »værende ca. lige så stor som en af vore 
tidlige rumkapsler - blot var den kuglerund.« 

»Objektet lyste op nogle få sekunder, sluk¬ 
kede så lyset i måske 4-5 sekunder hvorefter 
det hurtigt tændtes og slukkedes et par gange 
og lyste så op igen i måske et helt minut. Ob¬ 
jektet opførte sig komplet uforudsigeligt, og 
der var ikke noget system i dets tænden og 
slukken. 30 sekunder efter opdagelsen af ob¬ 
jektet stoppede det pludselig og svævede ca. 

1 Vz km fra lufthavnen. Der var intet at se på ra¬ 
darskærmen. Jeg var stum af forbløffelse.« 

Efter at have svævet ubevægeligt i omkring 
et minut - som for at afgøre, hvad det nu skulle 
finde på - begyndte det at bevæge sig. Denne 
gang ændrede det retning og begyndte at stige 
i retning mod nordvest. Dets måde at bevæge 
sig på udelukkede komplet den mulighed, at 
det skulle dreje sig om en ballon, da den øje¬ 
blikkelige vindretning var 8-9 knob (omkring 
18-20 km/t) fra nordvest. Ingen ballon ville 
kunne bevæge sig mod vinden. 

Stevens bemærkede på dette tidspunkt, at 
to 727 passagerfly var på vej ind i området. 
Den ene var fra Eastern Airlines og den anden 
maskine fra Braniff International på vej mod 
San Antonio’s lufthavn med passagerer. Ste¬ 
vens kontaktede piloten i Eastern Airlines flyet 
over radioen og spurgte, om han kunne se ob¬ 
jektet fra sin position.UFO'et var på dette tids¬ 
punkt ca. 6 km væk. Til at begynde med 
kunne piloten, kapt. Jerry Noyes, ikke få øje på 
noget, men da han kom ned i godt 1100 m’s 
højde og svingede ind i landingsretningen, fik 
han pludselig øje på objektet. 

Noyes kunne se det klart ca. 500 m væk, ud 
for flyets venstre vingespids. Noyes kaldte Ste¬ 
vens og sagde: »Det er stort. Jeg ved ikke hvad 
hulen det er for noget.« Da piloten passerede 
under objektet, kom Braniff piloten ind over ra¬ 
dioen og sagde, at han ville prøve at få et nær¬ 
mere kig på objektet. 

Braniff-piloten svingede hen mod objektet 
og passerede hen over det. De to piloter havde 

objektet placeret mellem sig i nogle få sekun¬ 
der, som pålægget mellem top og bund i en 
sandwich. Men pludseligt begyndte objektet at 
accelerere nedad med en voldsom fart - brat- 
tere end det var muligt for nogen jet at gøre. 
Flyveleder Jim Stevens bemærkede, at hans 
radar på dette tidspunkt registrerede objektet. 
Pludselig forsvandt det igen fra skærmen. »Der 
gives simpelthen ingen logisk grund til, at ra¬ 
daren pludselig skulle holde op med at mod¬ 
tage noget retursignal fra tingesten. Radar re¬ 
gistrerer alt mellem himmel og jord - fugle, 
balloner, meteoritter etc.« 

Flyvelederen fortsatte med at følge objektet 
med kikkert. Pludselig stoppede det sin bevæ¬ 
gelse. Det hang stille midt i luften i ca. 1 minut 
og begyndte derefter et hurtigt fald nedad. Et 
rødt lys begyndte at tændes og slukkes meget 
hurtigt. Det så ud, som om objektet ville blive 
kvast mod jorden. Men i ca. 500 m’s højde gik 
lyset pludselig ud og derefter - intet! Objektet 
var forsvundet. 

Efter at være landet kom en af piloterne op i 
kontroltårnet til Stevens og fortalte, at han 
næppe kunne tro på, hvad der var sket. Han 
vidste, at det ikke havde drejet sig om hverken 
et fly eller en ballon. Hans beskrivelse lød på, 


at det havde drejet sig om en stor, dybrød 
kugle, der pulserede med uregelmæssige in¬ 
tervaller. Stevens var enig med piloten og 
fastslog, at selv efter alle sine år med den træ¬ 
ning og erfaring det gav, kunne han simpelt¬ 
hen ikke give nogen forklaring på fænomenet. 
»Hele oplevelsen var simpelthen forbløffende. 
Jeg havde ikke tidligere set et UFO, men jeg er 
overbevist om at have set "et nu.« 

En politibetjent fra San Antonio, Wayne Da¬ 
vis, havde vagt da han modtog et opkald over 
radioen, hvori han blev bedt om at køre til luft¬ 
havnen for at undersøge en UFO-observation. 
Davis interviewede de to piloter, flyvelederen 
og lufthavnens sikkerhedsvagt. Rapporterne 
var overensstemmende fra alle fire personer, 
og de var øjensynlig noget rystede over deres 
oplevelse. 

På grund af luftfartsregulativer i forbindelse 
med passagerflyvning kunne piloterne ikke til¬ 
lade sig at gå endnu tættere på objektet, men 
selv efter alle de måneder der er gået siden 
observationen, tænker piloterne i dag stadig 
tilbage til hin nat den 23. oktober, da en gan¬ 
ske normal flyvetur endte med en så mystisk 
oplevelse, der efterlod de implicerede i dyb for¬ 
undring. UFO-Investigator, sept. 74. /Fl.A. 


STORT OFFENTLIGT 

UFO-MØDE I ODENSE 

Det er NU, det foregår på Fyn - i 

FYNS FORSAMLINGSHUS 

Kongensgade 64-68, lige ved banegården 

fredag d. 13. februar kl. 20.00 

Foredrag ved SUFOIs formand, civilingeniør Flemming Ahrenkiel 
- spændende lysbilleder - spørgsmål og svar. 

Fortæl alle venner, bekendte og familie - og kom selv og vær med til et 
godt arrangement! 

Entré kr. 10,-; MEDLEMSPRIS kr. 7- 
(1 UFO-NYT abonnent + 1 ledsager: kr. 7,- + kr. 7,-) 

Mød op i god tid, så De er sikker på at få plads! 

PIONEER 11 
MOD SATURN 


Pioneer 11, der i øjeblikket er på vej mod planeten 
Saturn, har ifølge NASA nu udført en af sine mest 
risikable kursændrings-manøvrer. Sondens hastighed 
er nu blevet ændret, så der er mulighed for en pas¬ 
sage mellem selve planeten og dens ringe eller en 
passage ind under ringene og op udenfor dem. For at 
udføre disse ture måtte jordkontrollen slippe kon¬ 
trollen med sonden, 458 millioner km fra Jorden, i 
adskillige timer og tillade sonden at beordre sig selv 
til at ændre position, affyre sine raketter og derefter 
atter indtage sin position med antennerne pegende 
mod Jorden, så kontakten igen kunne etableres. Hvis 
et problem var opstået under denne manøvre, ville 
jordkontrollen ikke have anet, hvad der var sket med 
Pioneer. Sonden vil tage de første nærbilleder af Sa¬ 
turn, når den når planeten i 1979. Under Jupiter-pas- 
sagen bevægede Pioneer sig hurtigere end noget 
tidligere menneskeskabt objekt, nemlig 171.000 km 
i timen. Nu er hastigheden ca. 64.000 km i timen. 
(N.N. 75-319) 


/Fl. A. 

